open-index/open-wikipedia-markdown huggingface dataset:
গাব্ৰিয়েলা টাফুৰ

**গাব্ৰিয়েলা টাফুৰ নাদেৰ** (ইংৰাজী: Gabriela Tafur; জন্ম: ৭ জুলাই ১৯৯৫) এগৰাকী কলম্বিয়ান অধিবক্তা, মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে *মিছ কলম্বিয়া ২০১৮* ৰ মুকুট পিন্ধিছিল। তেওঁ *মিছ ইউনিভাৰ্ছ ২০১৯* ত কলম্বিয়াক প্ৰতিনিধিত্ব কৰিছিল আৰু শীৰ্ষ ৫ গৰাকী চূড়ান্ত প্ৰতিযোগীৰ ভিতৰত স্থান লাভ কৰিছিল।

## প্ৰাৰম্ভিক জীৱন আৰু শিক্ষা
টাফুৰৰ জন্ম ১৯৯৫ চনৰ ৭ জুলাইত কেলিত অক্টাভিঅ' টাফুৰ আৰু অলগা লিলিয়ানা নাদেৰৰ ঘৰত হৈছিল। তেওঁ মাতৃৰফালৰপৰা লেবাণীজ মূলৰ; তেওঁৰ ককাক মূলতঃ লেবাননৰ আলে ডিষ্ট্ৰিক্টৰ চাৰ্টুনৰ বাসিন্দা আছিল আৰু লেবাণীজ গৃহ-যুদ্ধৰ সময়ত কলম্বিয়ালৈ প্ৰব্ৰজন কৰিছিল। তেওঁ স্পেনিছ, ইংৰাজী আৰু পৰ্তুগীজ ভাষা কয়।

কেলিৰ ক'লেজিঅ' বলিভাৰৰপৰা স্নাতক ডিগ্ৰী লাভ কৰাৰ পাছত টাফুৰে বগোটালৈ গৈ লছ এণ্ডিজ বিশ্ববিদ্যালয়ত আইন অধ্যয়ন কৰে আৰু তাৰপৰাই তেওঁ 'কাম লাউড' সন্মানেৰে স্নাতক ডিগ্ৰী লাভ কৰে। ইয়াৰ পিছত টাফুৰে মাইক্ৰ'ছফ্ট কলম্বিয়াৰ আইনী বিভাগত অধিবক্তা হিচাপে কাম কৰিছিল আৰু লছ এণ্ডিজ বিশ্ববিদ্যালয়ত বাণিজ্যিক আইন বিশেষজ্ঞতাৰ সমন্বয়ক হিচাপে কাম কৰিছিল।

## সৌন্দৰ্য প্ৰতিযোগিতা
### মিছ কলম্বিয়া ২০১৮
২০১৮ চনত টাফুৰে কলম্বিয়াৰ কাৰ্টেজেনাত অনুষ্ঠিত *মিছ কলম্বিয়া ২০১৮* ত প্ৰতিযোগিতা কৰি জয়লাভ কৰে। বিদায়ী খিতাপধাৰী ভেলেৰিয়া মোৰালেছে তেওঁক মুকুট পিন্ধাইছিল। টাফুৰে দুটা অতিৰিক্ত খিতাপো জয় কৰিছিল: *মিছ পাংচুৱেলিটি বুলোভা* আৰু *কুইন অফ দ্য পুলিচ*।

মিছ কলম্বিয়া হিচাপে তেওঁক ২০১৯ চনৰ জুন মাহত লেবাননত অনুষ্ঠিত লেবাণীজ ডায়েছপৰা এনাৰ্জি কনফাৰেন্সলৈ আমন্ত্ৰণ জনোৱা হৈছিল।

### মিছ ইউনিভাৰ্ছ ২০১৯
টাফুৰে *মিছ ইউনিভাৰ্ছ ২০১৯* ত কলম্বিয়াক প্ৰতিনিধিত্ব কৰিছিল আৰু শীৰ্ষ পাঁচগৰাকীৰ ভিতৰত স্থান লাভ কৰিছিল।

## ব্যক্তিগত জীৱন
২০২৪ চনৰ ৭ ছেপ্টেম্বৰত ভেল ডেল ককাৰ হেচিয়েণ্ডা মানুৱেলিটাত টাফুৰে কলম্বিয়াৰ প্ৰাক্তন ৰাষ্ট্ৰপতি হুয়ান মানুৱেল ছাণ্টোছ আৰু মাৰিয়া ক্লিমেঞ্চিয়া ডি ছাণ্টোছৰ কনিষ্ঠ পুত্ৰ এষ্টেবান ছাণ্টোছৰ সৈতে বিবাহপাশত আবদ্ধ হয়।

## তথ্য সংগ্ৰহ

## বাহ্যিক সংযোগ
* মিছ কলম্বিয়াৰ অধিকাৰিক ৱেবছাইট 

শ্ৰেণী:কলম্বিয়াৰ ব্যক্তি
শ্ৰেণী:সৌন্দৰ্য প্ৰতিযোগী
ফাদিলা বৌমাৰ

**ফাদিলা বৌমাৰ** এগৰাকী ফৰাচী-আমেৰিকান ভাইৰ’লজিষ্ট যিয়ে সংক্ৰামক এইচ আই ভি-১ৰ প্ৰৱেশ আৰু প্ৰস্থান নিয়ন্ত্ৰণ কৰা আণৱিক ব্যৱস্থা আৰু এই প্ৰক্ৰিয়াসমূহৰ লগত জড়িত প্ৰটিনসমূহৰ ওপৰত গৱেষণা কৰে। নেচনেল ইনষ্টিটিউট অৱ এলাৰ্জী এণ্ড ইনফেকচিয়েছ ডিজিজৰ ভাইৰেল বডিং ইউনিটৰ মুৰব্বী। 

## শিক্ষা
ফাদিলা বৌমাৰে চিকিৎসা গৱেষণাত পি এইচ ডি ডিগ্ৰী ১৯৯৭ চনত বৰ্ডো ছেগালেন বিশ্ববিদ্যালয়ৰপৰা লাভ কৰে। তেখেতৰ গৱেষণা পত্ৰখনৰ শিৰোনাম আছিল Caractérisation de domaines du précurseur Gag impliqués dans la morphogénèse de la particule virale de HTLV-1 (HTLV-1 ভাইৰাছৰ কণিকাৰ মৰ্ফ’জেনেছিছৰ সৈতে জড়িত Gag প্ৰিকাৰচাৰ ডমেইনৰ বৈশিষ্ট্য নিৰ্ণয়) ৰবাৰ্ট মেমাউন তেওঁৰ ডক্টৰেট উপদেষ্টা আছিল। বৌমাৰে ষ্ট'নি ব্ৰুক বিশ্ববিদ্যালয়ৰ কেৰল কাৰ্টাৰৰ সৈতে আৰু কলম্বিয়া বিশ্ববিদ্যালয়ৰ ষ্টিভ গফৰ সৈতে পোষ্ট ডক্টৰেট গৱেষণা কৰিছিল।

## কেৰিয়াৰ আৰু গৱেষণা
২০০৪ চনৰ ডিচেম্বৰ মাহত নেচনেল ইনষ্টিটিউট অৱ এলাৰ্জী এণ্ড ইনফেকচিয়েছ ডিজিজৰ আণৱিক অণুজীৱবিজ্ঞানৰ পৰীক্ষাগাৰত যোগদান কৰে বৌমাৰে। তেওঁ ভাইৰেল বাডিং ইউনিটৰ মুৰব্বী আছিল। বৌমাৰে সংক্ৰামক এইচ আই ভি-১ৰ সমাৱেশ আৰু নিৰ্গমন নিয়ন্ত্ৰণ কৰা আণৱিক ব্যৱস্থা আৰু এই প্ৰক্ৰিয়াসমূহৰ লগত জড়িত প্ৰটিনসমূহৰ বিষয়ে অধ্যয়ন কৰে। তেওঁৰ ইউনিটে কোষৰপৰা ভাইৰাছ পৃথক কৰাত সহায় কৰা কোষীয় কাৰকৰ নিযুক্তি আৰু কাৰ্যৰ ওপৰত গৱেষণা কৰে। তেওঁ প্ৰটিনৰ গঠন-কাৰ্য অধ্যয়ন কৰে আৰু ভাইৰাছৰ মুক্তিৰ লগত জড়িত নতুন আশ্ৰয় কাৰকৰ পৰীক্ষা কৰে। বৌমাৰে ভাইৰাছৰ নিৰ্গমন আৰু মেমব্ৰেন ছিচন আৰু ভাইৰাছৰ জীৱনচক্ৰৰ বিভিন্ন পদক্ষেপৰ বাবে গুৰুত্বপূৰ্ণ অন্যান্য কোষীয় প্ৰক্ৰিয়াত ইউবিকিউটিনৰ ভূমিকা অধ্যয়ন কৰে। তেওঁ ভাইৰাছ সমাৱেশ আৰু ভাইৰাছৰ কলিজা স্থানলৈ সৰবৰাহৰ বিষয়েও অধ্যয়ন কৰে।

## তথ্যসূত্ৰ

শ্ৰেণী:চিকিৎসাবিদ
মেৰী বক্সেইন

**মেৰী লাৰ্চেন বক্সেইন** এগৰাকী আমেৰিকান বায়’মেকানিকেল ইঞ্জিনিয়াৰ আৰু এগৰাকী অস্থিৰোগ গৱেষক। তেওঁ আমেৰিকান ছ’চাইটি ফৰ ব’ন এণ্ড মিনাৰেল ৰিচাৰ্চৰ সভানেত্ৰী, বেথ ইজৰাইল ডিকনেছ মেডিকেল চেণ্টাৰৰ চেণ্টাৰ অৱ এডভান্সড অৰ্থপেডিক ষ্টাডিজৰ পৰিচালক, হাৰ্ভাৰ্ড মেডিকেল স্কুলৰ অৰ্থপেডিক চাৰ্জাৰী বিভাগৰ অধ্যাপিকা। হাড়ৰ ঘনত্বৰ ওপৰত কৰা কাম আৰু হাড়ৰ ভাঙন হোৱাৰ কাৰণসমূহ সংজ্ঞায়িত কৰিবলৈ ইমেজিঙৰ ব্যৱহাৰৰ বাবে তেওঁ পৰিচিত। 

## শিক্ষা আৰু কেৰিয়াৰ
১৯৮২ চনত প্ৰিন্সটন_হাই_স্কুল_(ইলিনয়)ৰপৰা স্নাতক ডিগ্ৰী লাভ কৰে। ১৯৮৭ চনত ইলিনয় বিশ্ববিদ্যালয়, আৰ্বানা-চেম্পেইনৰপৰা সাধাৰণ অভিযান্ত্ৰিকীত বিজ্ঞান স্নাতক আৰু অৰ্থনীতিত কলাত স্নাতক ডিগ্ৰী লাভ কৰে। বিজ্ঞান শাখাত স্নাতকোত্তৰ ডিগ্ৰী আৰু ষ্টেনফৰ্ড বিশ্ববিদ্যালয়ৰপৰা যান্ত্ৰিক অভিযান্ত্ৰিকীত পি.এইচ.ডি. ডিগ্ৰী লাভ কৰে।

তেওঁ বেথ ইজৰাইল ডিকনেছ মেডিকেল চেণ্টাৰ আৰু হাৰ্ভাৰ্ড মেডিকেল স্কুলত পোষ্ট ডক্টৰেট ফেল’শ্বিপৰ বাবে যোগদান কৰে (১৯৯২–৯৫)। ২০০১ চনত হাৰ্ভাৰ্ড মেডিকেল স্কুলৰ অৰ্থপেডিক চাৰ্জাৰী বিভাগত সহকাৰী অধ্যাপিকা হিচাপে নিযুক্তি লাভ কৰে। ২০০৬ চনত তেওঁ বষ্টন বিশ্ববিদ্যালয়ত এডজাণ্ট এচিষ্টেণ্ট প্ৰফেচাৰ হিচাপে যৌথ পদত অধিষ্ঠিত হয় আৰু ২০০৮ চনত তেওঁ মেছাচুচেটছ ইনষ্টিটিউট অৱ টেকন'লজি বায়'এষ্ট্ৰ'নটিক্স প্ৰগ্ৰেমত অধ্যাপক হিচাপেও যোগদান কৰে। ২০২৩ চনৰপৰা তেওঁ বেথ ইজৰাইল ডিকনেছ মেডিকেল চেণ্টাৰ আৰু হাৰ্ভাৰ্ড মেডিকেল স্কুলৰ অৰ্থপেডিক চাৰ্জাৰীৰ অধ্যাপিকা।

## গৱেষণা
কংকালৰ ভংগুৰতা বুজি পোৱাৰ লক্ষ্যৰে হাড়ৰ জৈৱ বলবিজ্ঞানৰ ওপৰত কৰা কামৰ বাবে বক্সেইন পৰিচিত। 
তেওঁৰ প্ৰাৰম্ভিক কামে হাড়ৰ ঘনত্ব পৰিমাণীকৰণৰ পদ্ধতি নিৰ্ধাৰণ কৰিছিল, আৰু হাড়ৰ ভাঙনৰ আশংকা ভৱিষ্যদ্বাণী কৰিবলৈ আল্ট্ৰাছাউণ্ডৰ ব্যৱহাৰ কৰিছিল। হাড়ৰ গঠন পৰীক্ষা কৰিবলৈ তেওঁ প্ৰাণীৰ আৰ্হি ব্যৱহাৰ কৰিছে আৰু মানুহৰ অষ্টিঅ'পৰ'ছিছ পৰীক্ষা কৰিছে। তেওঁ মহাকাশ উৰণৰ ফলত হাড়ৰ ক্ষয়, আৰু সামৰিক প্ৰশিক্ষাৰ্থীসকলৰ মানসিক চাপৰ ভাঙনৰ ওপৰতো গৱেষণা কৰিছে।

## তথ্যসূত্ৰ

শ্ৰেণী:চিকিৎসাবিদ
লিন কৰ্ক’ৰান

**লিন মেৰী কৰ্ক’ৰান** এগৰাকী আমেৰিকান–অষ্ট্ৰেলিয়ান ইমিউন’লজিষ্ট যি ৱালটাৰ এণ্ড এলিজা হল ইনষ্টিটিউটৰ ইমিউন’লজীৰ অধ্যাপিকা। তেওঁৰ গৱেষণাই কেন্সাৰ, পেৰাচাইট’লজী আৰু ইমিউন’লজীৰ কথা বিবেচনা কৰে, বি কোষ জীৱবিজ্ঞানৰ ওপৰত গুৰুত্ব আৰোপ কৰে। ২০১৩ চনত তেওঁক ভিক্টোৰিয়া চৰকাৰৰ অনাৰ ৰোলত অন্তৰ্ভুক্ত কৰা হৈছিল। 

## প্ৰাথমিক জীৱন আৰু শিক্ষা
কৰ্ক’ৰান মিনেছ’টাৰ। মেলবৰ্ণ বিশ্ববিদ্যালয়ৰ স্নাতক ছাত্ৰী আছিল, য'ত তেওঁক প্ৰথমে জেনেটিক ক্ল'নিঙৰ সৈতে পৰিচয় কৰাই দিয়া হৈছিল।লিম্ফ'ইড মেলিগনেন্সিৰ বিষয়ে অধ্যয়ন কৰিছিল। তেওঁৰ গৱেষণাই টি-চেল লিম্ফোমাত c-myc ট্ৰান্সক্ৰিপচন ফ্যাক্টৰ বুলি জড়িত কৰিছিল আৰু লিম্ফোচাইট ৰূপান্তৰৰ অধ্যয়নত ব্যাপকভাৱে ব্যৱহৃত Eμ-myc ট্ৰেন্সজেনিক মাউছ (c-myc জিনৰ বাবে ট্ৰেন্সজেনিক এন্দুৰ) সৃষ্টি কৰিছিল। মেলেৰিয়াৰ জেনেটিক্স অধ্যয়ন কৰি পোষ্ট ডক্টৰেট গৱেষক হিচাপে WEHI ত থাকিল। অৱশেষত কৰ্ক'ৰানে অষ্ট্ৰেলিয়া এৰি আমেৰিকালৈ উভতি আহি ডেভিদ বাল্টিমোৰৰ সৈতে হোয়াইটহেড ইনষ্টিটিউটত যোগদান কৰে।

## গৱেষণা আৰু কেৰিয়াৰ
কৰ্ক’ৰানে অষ্ট্ৰেলিয়ালৈ উভতি আহি বি-চেল প্ৰগ্ৰেমত নিজাকৈ গৱেষণা গোট গঠন কৰে। বি-চেল হৈছে ৰোগ প্ৰতিৰোধ ক্ষমতাৰ বাবে দায়বদ্ধ শ্বেত ৰক্তকণিকা। ইহঁতে মধ্যস্থতা কৰে যে ভেকচিন কিমান ফলপ্ৰসূ, আৰু যদি ইয়াৰ ত্ৰুটি থাকে তেন্তে কিছুমান কৰ্কট ৰোগ আৰু অটোইম্যুন অৱস্থাৰ সৃষ্টি কৰিব পাৰে। কৰ্ক’ৰানে অভিযোজিত প্ৰতিৰোধ ক্ষমতাৰ ইফেক্টৰ কোষ বি লিম্ফোচাইটৰ জীৱবিজ্ঞানৰ প্ৰতি আগ্ৰহী। ইহঁত হাড়ৰ মজ্জাত উৎপন্ন হয়, পৰিধিলৈ প্ৰব্ৰজন কৰে আৰু বিভিন্ন ৰোগকাৰক জীৱাণুৰ বাবে বিশেষজ্ঞ প্ৰতিক্ৰিয়া থাকে। তেওঁ কোয়ালা আৰু তাছমেনিয়ান চয়তানৰ ৰোগ প্ৰতিৰোধ ক্ষমতাৰ বিষয়ে অধ্যয়ন কৰিছে। তাছমেনিয়াৰ ডেভিলৰ জনসংখ্যা সংক্ৰামক ৰোগৰ আশংকাৰ বাবে ভাবুকি কঢ়িয়াই আনিছে, বিশেষকৈ দ্ৰুতগতিত বিকশিত আৰু মাৰাত্মক ডেভিল ফেচিয়েল টিউমাৰ ৰোগ। কৰ্ক’ৰানে তাছমেনিয়াৰ চয়তানবোৰক এই ৰোগৰ প্ৰতিষেধক দিয়াৰ পাছত ৰোগ প্ৰতিৰোধ ক্ষমতাৰ প্ৰতিক্ৰিয়াৰ ওপৰত অধ্যয়ন কৰিছিল। ২০১৫ চনৰ অক্টোবৰ মাহত তেওঁ মেনজিছ ইনষ্টিটিউট ফৰ মেডিকেল ৰিচাৰ্চৰ গৱেষকৰ সৈতে কাম কৰি নাৰাউণ্টাপু ৰাষ্ট্ৰীয় উদ্যানত টিকাকৰণ কৰা চয়তানৰ প্ৰতিৰোধ ক্ষমতাৰ প্ৰতিক্ৰিয়া নিৰীক্ষণ কৰে, যিটো বন্যপ্ৰাণীত কৰা প্ৰথম এনে অধ্যয়ন।

২০০৯ চনৰপৰা ২০১৯ চনলৈকে কৰ্ক’ৰানে WEHI কমিটি অন ইকুইটি ইন চাইন্সৰ সহ-নেতৃত্ব প্ৰদান কৰে। তেওঁ যুক্তি দিছিল যে ঐতিহাসিকভাৱে নাৰীক ইচ্ছাকৃতভাৱে বিজ্ঞানৰ দৰে বৃত্তিৰপৰা আঁতৰাই ৰখা হৈছে আৰু ইয়াৰ ফলত কোনে বিজ্ঞানী হ'ব লাগে আৰু কোনে হ'ব নালাগে সেই সম্পৰ্কে কু-সংস্কাৰ শিপাইছে। কৰ্ক'ৰানৰদ্বাৰা পৰিচালিত WEHI-এ সন্মিলনৰ আয়োজকসকলক তেওঁলোকৰ বৈজ্ঞানিক সভাত লিংগ ভৰসাম্যৰ ওপৰত কাম কৰিবলৈ বাধ্য কৰাইছিল।২০১৯ চনত WEHI এ লিন কৰ্ক’ৰান আৰলি লাৰ্নিং চেণ্টাৰ মুকলি কৰে, যিটো অষ্ট্ৰেলিয়াৰ যিকোনো মেডিকেল ৰিচাৰ্চ ইনষ্টিটিউটৰ প্ৰথমটো চাইল্ডকেয়াৰ চেণ্টাৰ আছিল।
## তথ্যসূত্ৰ

শ্ৰেণী:চিকিৎসাবিদ
পাউলা আন্দ্ৰিয়া বেটানকৌৰ

**পাউলা আন্দ্ৰিয়া বেটানকৌৰ আৰোয়েভ** (ইংৰাজী: Paula Andrea Betancur; জন্ম: ১ জুন ১৯৭২) এগৰাকী কলম্বিয়ান মডেল আৰু সৌন্দৰ্য প্ৰতিযোগিতাৰ খিতাপধাৰী। বেটানকৌৰে ১৯৯২ চনৰ ৰাষ্ট্ৰীয় সৌন্দৰ্য প্ৰতিযোগিতাত আমাজনাস বিভাগক প্ৰতিনিধিত্ব কৰিছিল আৰু *মিছ কলম্বিয়া ১৯৯২* ৰ খিতাপ অৰ্জন কৰিছিল। 

## সৌন্দৰ্য প্ৰতিযোগিতা

### মিছ ইউনিভাৰ্ছ ১৯৯৩
মেক্সিকোত অনুষ্ঠিত হোৱা *মিছ ইউনিভাৰ্ছ ১৯৯৩* ত বেটানকৌৰে কলম্বিয়াক প্ৰতিনিধিত্ব কৰিছিল। প্ৰতিযোগিতাখনৰ আৰম্ভণিৰেপৰা তেওঁ খিতাপটোৰ বাবে এগৰাকী প্ৰিয় প্ৰতিযোগী আছিল। প্ৰতিযোগিতাখনৰ পোনপটীয়া সম্প্ৰচাৰৰ সময়ত প্ৰকাশ পাইছিল যে তেওঁ সকলো প্ৰতিযোগীৰ ভিতৰত প্ৰাৰম্ভিক সাক্ষাৎকাৰত সৰ্বাধিক নম্বৰ (৯.৭০) লাভ কৰিছিল। তেওঁ শীৰ্ষ ১০ গৰাকীৰ ভিতৰত স্থান লাভ কৰে আৰু ইভিনিং গাউন প্ৰতিযোগিতাত সৰ্বাধিক নম্বৰ অৰ্জন কৰে। তেওঁৰ উচ্চ নম্বৰ আৰু দৰ্শকৰ ব্যাপক সমৰ্থন সত্ত্বেও তেওঁ প্ৰথম ৰানাৰ-আপ (দ্বিতীয় স্থান) হিচাপে সমাপ্ত কৰে। ধাৰাবাহিকভাৱে তিনি বছৰ ধৰি *মিছ ইউনিভাৰ্ছ*ৰ প্ৰথম ৰানাৰ-আপ হোৱা তিনিগৰাকী মিছ কলম্বিয়া খিতাপধাৰীৰ ভিতৰত পাউলা আন্দ্ৰিয়া অন্যতম। ইয়াৰ আগৰ বছৰটোত *মিছ ইউনিভাৰ্ছ ১৯৯২* প্ৰতিযোগিতাত পাওলা তুৰ্বেয়ে দ্বিতীয় স্থান লাভ কৰিছিল আৰু পৰৱৰ্তী বছৰত কেৰোলিনা গোমেজ *মিছ ইউনিভাৰ্ছ ১৯৯৪* ত প্ৰথম ৰানাৰ-আপ হৈছিল। 

## কেৰিয়াৰ
নিজা কাৰ্যকালৰ পিছত তেওঁ *জিয়ানি ভাৰ্চাচ*ৰ দৰে ডাঙৰ ব্ৰেণ্ডৰ মডেল হিচাপে কেটৱাকত মনোনিৱেশ কৰে। তেওঁ ইটালীৰ আলোচনী *জিঅয়া*ৰ বেটুপাতত স্থান লাভ কৰিছিল। তেওঁ '২০-০৪ চেলেঞ্জ'ত অংশগ্ৰহণ কৰি বিজয়ী হৈছিল আৰু ২০১৫ চনত পুনৰ ৰিয়েলিটী শ্ব' 'চেলেঞ্জ ২০১৫'ত অংশ লৈছিল, যিটো এইবাৰ ভাৰতত অনুষ্ঠিত হৈছিল। তেওঁ স্পেনিছ পৰিচালক ফাৰ্নান্দো ট্ৰুৱেবাৰ কমেডী ছবি *টু মাছ*ৰ জৰিয়তে অভিনেত্ৰী হিচাপে আত্মপ্ৰকাশ কৰে, যাৰ মুখ্য চৰিত্ৰত আছিল এণ্টোনিঅ' বেণ্ডেৰাছ আৰু মেলানি গ্ৰিফিথ। তেওঁ 'ক্লাছ মডেলছ'ৰ দৰে কলম্বিয়ান মডেলিং কোম্পানীৰ অংশ হৈ পৰে আৰু আমেৰিকা যুক্তৰাষ্ট্ৰৰ 'ল'এজেন্স'ৰ সৈতে চুক্তিবদ্ধ হয়। 

পাউলা আন্দ্ৰিয়াই এগৰাকী উদ্যোগী হিচাপে এখন চালাড আৰু ফাষ্ট ফুডৰ ৰেষ্টুৰেণ্ট স্থাপন কৰিছিল, কিন্তু পিছলৈ অনুভৱ কৰে যে এয়া তেওঁৰ বাবে সঠিক নহয় আৰু ইয়াৰ পৰিৱৰ্তে তেওঁ নিজাকৈ গাউনৰ এটা লাইন মুকলি কৰে। ইয়াৰ উপৰি তেওঁৰ ছালৰ বাবে ময়েশ্চাৰাইজিং তেলৰ (পাউলা আন্দ্ৰিয়া চিক্ৰেটছ) এক সৌন্দৰ্য বৰ্ধক লাইন আছে। 

মডেল হিচাপে তেওঁৰ শেহতীয়া কাম আছিল *ডনজুৱান* আলোচনীৰ বাবে। আৰচিএন চেনেলৰ টেলিছিৰিজ *চামাৰ ইন ভেনিচ*ত মুখ্য চৰিত্ৰত অভিনয় কৰিবলগীয়া প্ৰাৰ্থীসকলৰ ভিতৰত তেৱো আছিল, কিন্তু শেষ মুহূৰ্তত আন এগৰাকী অভিনেত্ৰীকহে নিৰ্বাচিত কৰা হয়। 

## তথ্যসূত্ৰ

শ্ৰেণী:কলম্বিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
ভেলৰী ডমিংগুৱেজ

**ভেলৰী ডমিংগুৱেজ তাৰুড** (ইংৰাজী: Valerie Domínguez; জন্ম: ১২ জানুৱাৰী ১৯৮১) এগৰাকী কলম্বিয়ান অভিনেত্ৰী, মডেল, ডিজাইনাৰ আৰু সৌন্দৰ্য প্ৰতিযোগিতাৰ খিতাপধাৰী, যিয়ে *মিছ কলম্বিয়া ২০০৫* ৰ মুকুট পিন্ধিছিল আৰু *মিছ ইউনিভাৰ্ছ ২০০৬* ত নিজৰ দেশক প্ৰতিনিধিত্ব কৰি শীৰ্ষ ১০ গৰাকীৰ ভিতৰত স্থান লাভ কৰিছিল। 

## প্ৰাৰম্ভিক জীৱন
তেওঁ [ইটালী][ৰ মিলানত ফেশ্বন ডিজাইনিং অধ্যয়ন কৰিছিল আৰু কলম্বিয়াত এগৰাকী অলংকাৰ ডিজাইনাৰ (জুৱেলাৰী ডিজাইনাৰ) হিচাপে কাম কৰে। 

== সৌন্দৰ্য প্ৰতিযোগিতা ==
ডমিংগুৱেজে ''মিছ কলম্বিয়া ২০০৫'' ত প্ৰতিযোগিতা কৰি জয়লাভ কৰে আৰু লছ এঞ্জেলছত অনুষ্ঠিত হোৱা ''মিছ ইউনিভাৰ্ছ ২০০৬'' ত কলম্বিয়াক প্ৰতিনিধিত্ব কৰাৰ সুযোগ লাভ কৰে। ডমিংগুৱেজে উক্ত প্ৰতিযোগিতাত শীৰ্ষ ১০ গৰাকীৰ ভিতৰত স্থান লাভ কৰিছিল।

== কেৰিয়াৰ ==
ভেলৰী তেওঁৰ টেলিভিছনৰ উপস্থিতিৰ বাবেও ব্যাপকভাৱে পৰিচিত। তেওঁ ''আষ্টা কে লা প্লাটা নছ চিপাৰে'' ধাৰাবাহিকত 'মেৰিয়ান চাজিৰ' চৰিত্ৰৰ জৰিয়তে অভিনয় জীৱনৰ পাতনি মেলে। ইয়াৰ উপৰি তেওঁ কৰ্হে আলী ত্ৰিয়ানাৰ ছবি ''এষ্টো হুৱেলে মাল''-ত 'মানুৱেলা'ৰ চৰিত্ৰত অভিনয় কৰি কলম্বিয়াৰ চলচ্চিত্ৰ উদ্যোগত প্ৰৱেশ কৰে। তেওঁ টেলিভিছন ড্ৰামা ''এল উল্টিমো মেট্ৰিমনিও ফেলিজি''-ৰ অভিনয় শিল্পীৰ দলটোৰ অংশ আছিল। ভেলৰীৰ বেৰেনকুইলাত এখন অলংকাৰৰ দোকান আছে য’ত তেওঁৰ নিজৰ ডিজাইনসমূহ প্ৰদৰ্শন কৰা হয়। তেওঁ অতি সোনকালে বগোটাত আন এখন দোকান খুলিব। 

=== টেলিছিৰিজসমূহ (টেলিনোভেলা) ===
মিছ ইউনিভাৰ্ছত অংশগ্ৰহণ কৰাৰ পাছত তেওঁ টেলিভিছন জগতত প্ৰৱেশ কৰে আৰু আৰচিএন টেলিভিছনৰ কলম্বিয়ান টেলিনোভেলা ''এল উল্টিমো মেট্ৰিমনিও ফেলিজি''-ত সহ-অভিনেত্ৰী হিচাপে আৰু ''আষ্টা কে লা প্লাটা নছ চিপাৰে''-ত এটা সহযোগী চৰিত্ৰত অভিনয় কৰে। ইয়াৰ উপৰি কৰ্হে আলী ত্ৰিয়ানাৰ বোলছবি ''এষ্টো হুৱেলে মাল''-ত 'মানুৱেলা'ৰ চৰিত্ৰত তেওঁ প্ৰথমবাৰৰ বাবে চলচ্চিত্ৰত অভিনয় কৰে। 

তাৰ পিছত তেওঁ চনীৰদ্বাৰা নিৰ্মিত ধাৰাবাহিক ''লছ কাবালেৰোছ লাছ প্ৰিফিয়েৰেন ব্ৰুটাছ''-ত অভিনয় কৰে যিটো লেটিন আমেৰিকাৰ কেবল টেলিভিছনৰ বাবে নিৰ্মাণ কৰা হৈছিল। ইয়াত তেওঁ 'ক্ৰিষ্টিনা'ৰ চৰিত্ৰত অভিনয় কৰে। এই ধাৰাবাহিকখন ইছাবেলা চাণ্টো ডমিংগোৰ একে নামৰ কিতাপখনৰ ওপৰত আধাৰিত। বৰ্তমান তেওঁ ফক্স আৰচিএন টেলি কলম্বিয়াৰদ্বাৰা নিৰ্মিত ''উন চুৱেনো ইয়ামাডো চালচা'' নামৰ এখন টেলিনোভেলাত অভিনয় কৰি আছে। 

ডমিংগুৱেজক ''বিয়ণ্ড ব্ৰাদাৰহুড'' (২০১৭) আৰু ''ডু ইউ বিলিভ?'' (২০১৫) বোলছবিত কৰা অভিনয়ৰ বাবেও জনা যায়।

== ব্যক্তিগত জীৱন ==
ভেলৰী গায়িকা শাকিৰাৰ সম্পৰ্কীয় ভগ্নী আৰু তেওঁ লেবাণীজ তথা চিৰিয়ান মূলৰ।

== তথ্যসূত্ৰ ==


== বাহ্যিক সংযোগ ==
* [https://web.archive.org/web/20070314050843/http://www.missuniverse.com/delegates/2006/files/CO.html মিছ ইউনিভাৰ্ছ ২০০৬: কলম্বিয়া]
* [https://web.archive.org/web/20071103111519/http://profile.myspace.com/index.cfm?fuseaction=user.viewprofile&friendid=95665975 অধিকাৰিক মাইস্পেচ পৃষ্ঠা]
* [http://www.srtacolombia.org মিছ কলম্বিয়া] 

[শ্ৰেণী:কলম্বিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
ৰিজা ছাণ্টোষ

**ৰিজা ৰাকুৱেল ছাণ্টোষ** (ইংৰাজী: Riza Raquel Santos; জন্ম: ৩১ আগষ্ট ১৯৮৬) এগৰাকী কানাডিয়ান প্ৰাক্তন অভিনেত্ৰী, টেলিভিছন ঘোষিকা, মডেল আৰু সৌন্দৰ্য প্ৰতিযোগিতাৰ খিতাপ বিজয়ী। বৰ্তমান তেওঁ কেলগেৰীত মুখ্য কাৰ্যালয় থকা এটা প্ৰযুক্তি প্ৰতিষ্ঠান 'আৰ্গাইল ফক্স ইনক'ৰ উপ-সভাপতি। তেওঁ "কানাডাৰ ট্ৰিপল ক্ৰাউন" অৰ্থাৎ মিছ আৰ্থ কানাডা ২০০৬, মিছ ৱৰ্ল্ড কানাডা ২০১১ আৰু মিছ ইউনিভাৰ্ছ কানাডা ২০১৩ খিতাপ অৰ্জন কৰিছে।

## ব্যক্তিগত জীৱন
ছাণ্টোষৰ জন্ম আৰু ডাঙৰ-দীঘল এলবাৰ্টাৰ কেলগেৰীত হৈছিল। তেওঁ ফিলিপিনো বংশোদ্ভৱ।

পৰিৱেশ সুৰক্ষাৰ এগৰাকী পোষকতা কৰা ব্যক্তি হিচাপে ছাণ্টোষে হাইস্কুলীয়া শিক্ষা সমাপ্ত কৰাৰ পিছত 'কানাডিয়ান ইণ্টাৰনেচনেল ডেভেলপমেণ্ট এজেন্সী'ৰ সৈতে কাম কৰিছিল। তেওঁ কানাডিয়ান ফৰ্চেছ আৰ্মী ৰিজাৰ্ভতো সেৱা আগবঢ়াইছিল। ৰিজাই ৰকি মাউণ্টেইন বাইবেল আৰু কেলগেৰী বিশ্ববিদ্যালয়ৰ শুলিখ স্কুল অৱ ইঞ্জিনিয়াৰিংত অধ্যয়ন কৰিছিল।

## টেলিভিছনৰ অভিজ্ঞতা
*পিনয় বিগ ব্ৰাদাৰ: চেলিব্ৰিটি এডিচন ২*-ত অংশগ্ৰহণ কৰাৰ সময়ত তেওঁ এবিএচ-চিবিএন ফাউণ্ডেশ্যনৰ দাতব্য প্ৰতিষ্ঠান 'বান্তায় বাতা'ৰ হৈ খেলিছিল। ৮৪ তম দিনত তেওঁক এই শ্ব’টোৰ দ্বিতীয় স্থানৰ বিজয়ী হিচাপে ঘোষণা কৰা হয়। ২০০৮ আৰু ২০০৯ চনত তেওঁ *এচিয়ান পোকাৰ ট্যুৰ* পৰিচালনা কৰিছিল। তেওঁ আন কেইবাখনো টেলিভিছন ধাৰাবাহিক আৰু চলচ্চিত্ৰত অভিনয় কৰিছে।

## সৌন্দৰ্য প্ৰতিযোগিতাৰ কেৰিয়াৰ
ছাণ্টোষ তিনিটাকৈ ৰাষ্ট্ৰীয় সৌন্দৰ্য প্ৰতিযোগিতাৰ খিতাপ বিজয়ী আছিল আৰু তেওঁ বিশ্বৰ চাৰিটা বৃহৎ আন্তৰ্জাতিক সৌন্দৰ্য প্ৰতিযোগিতাৰ ভিতৰত তিনিটাত প্ৰতিদ্বন্দ্বিতা কৰিছে। তেওঁ মিছ আৰ্থ কানাডা ২০০৬, মিছ ৱৰ্ল্ড কানাডা ২০১১ আৰু অতি সম্প্ৰতি মিছ ইউনিভাৰ্ছ কানাডা ২০১৩-ত অংশগ্ৰহণ কৰি বিজয়ী হৈছিল। তেওঁ মিছ আৰ্থ ২০০৬ প্ৰতিযোগিতাত অংশ লৈছিল য’ত তেওঁক 'মিছ আৰ্থ ফটোজেনিক ২০০৬', 'মিছ আৰ্থ টেলেণ্ট ২০০৬'ৰ ফাইনেলিষ্ট আৰু আন ৫টা বিশেষ বঁটা প্ৰদান কৰা হৈছিল। ইয়াৰ পিছত তেওঁ মিছ অৰা ইণ্টাৰনেচনেল ২০০৬-ত কানাডাক প্ৰতিনিধিত্ব কৰাৰ অধিকাৰ লাভ কৰে আৰু তাত তেওঁ চতুৰ্থ ৰানাৰ-আপ হিচাপে নিৰ্বাচিত হয়। তেওঁ মিছ ৱৰ্ল্ড ২০১১ প্ৰতিযোগিতাতো অংশগ্ৰহণ কৰিছিল য’ত তেওঁ ১২০ গৰাকী প্ৰতিযোগীৰ ভিতৰত ৩০ তম স্থান লাভ কৰে আৰু ক্ৰীড়া প্ৰতিযোগিতাত চতুৰ্থ স্থান দখল কৰে। পৰৱৰ্তী সময়ত তেওঁ ৰাছিয়াৰ মস্কোত অনুষ্ঠিত মিছ ইউনিভাৰ্ছ ২০১৩ প্ৰতিযোগিতাত কানাডাক প্ৰতিনিধিত্ব কৰিছিল।
### মিছ ইউনিভাৰ্ছ কানাডা ২০১৩

ছাণ্টোষে টৰণ্টোত অনুষ্ঠিত ২০১৩ চনৰ মিছ ইউনিভাৰ্ছ কানাডা প্ৰতিযোগিতাত অংশগ্ৰহণ কৰিছিল, য’ত তেওঁক ডেনিছ গাৰাইডোৰ পিছত প্ৰথম ৰানাৰ আপ হিচাপে ঘোষণা কৰা হৈছিল। অৱশ্যে ২৪ ঘণ্টাৰ পিছত জানিব পৰা গৈছিল যে শীৰ্ষ ৫ গৰাকী প্ৰতিযোগীৰ ৰেটিং টাইপ কৰোঁতে হোৱা এটা ভুলৰ বাবেহে তেওঁ প্ৰথম হৈছিল, যিটোৱে পৰৱৰ্তী সময়ত প্ৰতিযোগিতাখনৰ চূড়ান্ত ফলাফলত যথেষ্ট প্ৰভাৱ পেলাইছিল। এসপ্তাহৰ পিছত তেওঁৰ গৃহ চহৰ এলবাৰ্টাৰ কেলগেৰীত তেওঁক আধিকাৰিকভাৱে নতুন মিছ ইউনিভাৰ্ছ কানাডা ২০১৩ হিচাপে মুকুট পিন্ধোৱা হয়। বিউটিজ অৱ কানাডা (BOC)-এ যোৱা ১১ বছৰ ধৰি আয়োজন কৰি অহা মিছ ইউনিভাৰ্ছ কানাডা প্ৰতিযোগিতাত এইটোৱেই আছিল এনেধৰণৰ ভুলৰ প্ৰথম ঘটনা। গাৰাইডো আচলতে তৃতীয় ৰানাৰ আপ হিচাপেহে স্থান লাভ কৰিছিল।

## ফিল্মগ্ৰাফী
### চলচ্চিত্ৰ

### টেলিভিছন

## তথ্যসূত্ৰ

## বাহ্যিক সংযোগ
* 
* আধিকাৰিক ৱেবছাইট

শ্ৰেণী:কানাডিয়ান চলচ্চিত্ৰ অভিনেত্ৰী
ভিকি ভেৰ’নিকা ক্লেমেণ্ট-জোন্স

**ভিকি ভেৰ’নিকা ক্লেমেণ্ট-জোন্স** (জন্মনাম: য়িপ; ২৩ ডিচেম্বৰ ১৯৪৮ – ৩০ জুলাই ১৯৮৭) হংকঙত জন্মগ্ৰহণ কৰা ইংৰাজ চিকিৎসক আৰু চিকিৎসা গৱেষক আছিল। তেওঁ ডিম্বাশয়ৰ কৰ্কট ৰোগত আক্ৰান্ত হোৱাৰ বাবেই ১৯৮৪ চনত ব্ৰিটিছ এছ’চিয়েশ্যন ফৰ কেন্সাৰ ইউনাইটেড পেচেণ্টছ (BACUP) প্ৰতিষ্ঠা কৰাত আগভাগ লয়। 

## জীৱনী
১৯৪৮ চনত হংকঙত চীনৰ ব্যৱসায়ী টেডী য়িপ আৰু চুজি হোৰ ঘৰত জন্মগ্ৰহণ কৰিছিল। ১৯৫৭ চনত ইপ আৰু তেওঁৰ চাৰিজন ভাই-ভনী মাকৰ সৈতে পশ্চিম ছাচেক্সৰ ইষ্ট গ্ৰীনষ্টেডলৈ গুচি যায়। ছাৰেৰ লিংফিল্ডৰ নট্ৰে ডেম কনভেণ্ট স্কুল আৰু ইষ্ট গ্ৰীনষ্টেড কাউণ্টি গ্ৰামাৰ স্কুলত শিক্ষা গ্ৰহণ কৰে। ১৯৭১ চনত কেম্ব্ৰিজৰ গিৰ্টন কলেজৰপৰা চিকিৎসা বিজ্ঞান, পুৰাতত্ত্ব আৰু নৃতত্ত্বত প্ৰথম ডিগ্ৰী লাভ কৰি ছেইণ্ট থমাছ হাস্পতাল মেডিকেল স্কুলত চিকিৎসা বিজ্ঞানৰ শিক্ষা গ্ৰহণ কৰে।

১৯৭৩ চনত টিমোথি ক্লেমেণ্ট-জোন্সৰ সৈতে বিবাহপাশত আবদ্ধ হয় আৰু ১৯৭৪ চনত ছেইণ্ট থমাছৰপৰা এম বি বি চি এইচ ডিগ্ৰী লাভ কৰে। যোগ্যতা অৰ্জন কৰাৰ পাছত ছেইণ্ট থমাছত হাউছ পদত অধিষ্ঠিত হয় আৰু অৱশেষত স্নায়ুবিজ্ঞান আৰু থ’ৰেচিক মেডিচিনৰ জ্যেষ্ঠ হাউছ ফিজিচিয়ানলৈ পদোন্নতি লাভ কৰে। ১৯৭৬ চনত ছেইণ্ট বাৰ্থলমিউ হাস্পতালত চিকিৎসা পঞ্জীয়ক হিচাপে নিযুক্তি লাভ কৰা ছানীক বিষৰ প্ৰতিক্ৰিয়াত জড়িত অপিঅ’ইড পেপটাইডৰ ওপৰত গৱেষণা কৰিবলৈ বাৰ্চাৰী প্ৰদান কৰা হয়। 
এই পেপটাইডসমূহৰ এটাৰ বাবে ৰেডিঅ'ইমিউন'এছেই ডিজাইন কৰাৰ পাছত তেওঁৰ তথ্যসমূহ নেচাৰত প্ৰকাশ কৰা হয়।

১৯৮২ চনত ক্লেমেণ্ট-জোন্সৰ ডিম্বাশয়ৰ কৰ্কট ৰোগ ধৰা পৰে, সেই সময়ত তেওঁ কয় যে তেওঁ "চিকিৎসকৰপৰা ৰোগীলৈ বিভাজন অতিক্ৰম কৰিছিল।" ইয়াৰ ফলত তেওঁ কেন্সাৰ ৰোগীক তথ্য, পৰামৰ্শ আৰু আৱেগিক সহায় আগবঢ়োৱা সংস্থা ব্ৰিটিছ এছ’চিয়েশ্যন ফৰ কেন্সাৰ ইউনাইটেড পেচেণ্টছ (BACUP) স্থাপন কৰে। ১৯৮৪ চনত BACUP এটা দাতব্য সংস্থা হিচাপে পঞ্জীয়ন কৰা হয় আৰু পিছলৈ ই যুক্তৰাজ্যৰ এই ধৰণৰ সৰ্ববৃহৎ সংস্থা হিচাপে পৰিগণিত হয়। ১৯৯৮ চনত BACUP নামটো CancerBACUP আৰু ২০০৬ চনত Cancerbackup লৈ সলনি কৰা হয়, যাৰ ফলত এই চেৰিটিয়ে কি কৰিছিল তাক অধিক স্পষ্টভাৱে সংজ্ঞায়িত কৰাৰ প্ৰয়াস কৰা হয়।

১৯৮৭ চনৰ ২৬ জুনত তেওঁ ব্ৰিটিছ টেলিভিছনৰ আলোচনা অনুষ্ঠান আফটাৰ ডাৰ্কত "কিলিং উইথ কেয়াৰ?" পিছৰ মাহত ৩০ জুলাইত ক্লেমেণ্ট-জোন্সৰ ডিম্বাশয়ৰ কৰ্কট ৰোগ ধৰা পৰাৰ ঠিক পাঁচ বছৰৰপৰা ৩৮ বছৰ বয়সত মৃত্যু হয়।

## তথ্যসূত্ৰ

শ্ৰেণী:চিকিৎসাবিদ
আদ্ৰিয়ানা গুটিয়ৰেজ

**আৰ্দ্ৰিয়ানা মাৰিয়া গুটিয়ৰেজ আৰেভালো** (ইংৰাজী: Ariadna Gutiérrez; জন্ম: ২৫ ডিচেম্বৰ ১৯৯৩) এগৰাকী কলম্বিয়ান অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে *মিছ কলম্বিয়া ২০১৪*-ৰ মুকুট পিন্ধিছিল। তেওঁ ২০১৫ চনৰ ২০ ডিচেম্বৰত অনুষ্ঠিত হোৱা *মিছ ইউনিভাৰ্ছ ২০১৫* প্ৰতিযোগিতাত কলম্বিয়াক প্ৰতিনিধিত্ব কৰিছিল আৰু পৰিচালক ষ্টিভ হাৰ্ভেই ভুলবশতঃ তেওঁক বিজয়ী বুলি ঘোষণা কৰাৰ পাছত প্ৰথম ৰানাৰ-আপৰ স্থান লাভ কৰিছিল। সৌন্দৰ্য প্ৰতিযোগিতাৰ পিছত গুটিয়ৰেজে *ত্ৰিপল এক্স: ৰিটাৰ্ণ অৱ জেণ্ডাৰ কেজ* বোলছবিত অভিনয় কৰে আৰু *চেলিব্ৰিটি বিগ ব্ৰাদাৰ ১*-ত যুটীয়াভাৱে তৃতীয় স্থান লাভ কৰে। 

## প্ৰাৰম্ভিক জীৱন
আৰ্দ্ৰিয়ানা মাৰিয়া গুটিয়ৰেজ আৰেভালোৰ জন্ম কলম্বিয়াৰ চুক্ৰে বিভাগৰ চিনচেলেজোত হৈছিল। তেওঁৰ সাত মাহ বয়সত মাক-দেউতাকে বেৰেনকুইলালৈ গুচি যায় আৰু তাতেই তেওঁ ডাঙৰ-দীঘল হয়। গুটিয়ৰেজে বেৰেনকুইলাৰ জাৰ্মান স্কুলত অধ্যয়ন কৰিছিল। তেওঁ *মিছ ইউনিভাৰ্ছ ২০১৪* তথা *মিছ কলম্বিয়া ২০১৩*-ৰ বিজয়ী পাওলিনা ভেগাৰ সম্পৰ্কীয় ভগ্নী।

## কেৰিয়াৰ
গুটিয়ৰেজক *মিছ চুক্ৰে ২০১৪* হিচাপে পুৰস্কৃত কৰা হৈছিল। পৰৱৰ্তী সময়ত তেওঁক *মিছ কলম্বিয়া ২০১৪* হিচাপে মুকুট পিন্ধোৱা হয়। বৰ্তমান গুটিয়ৰেজে এগৰাকী পেছাদাৰী মডেল হিচাপে কাম কৰে। 

তেওঁ চুক্ৰে বিভাগক প্ৰতিনিধিত্ব কৰি *মিছ কলম্বিয়া ২০১৪* প্ৰতিযোগিতাত অংশগ্ৰহণ কৰিছিল আৰু *মিছ কলম্বিয়া*ৰ খিতাপ জয় কৰিছিল। চুক্ৰে বিভাগৰ বাবে এয়া আছিল প্ৰথমটো জয়। এই প্ৰতিযোগিতাৰ ৮০তম সংস্কৰণটো ২০১৪ চনৰ ১৭ নৱেম্বৰত কাৰ্টেজেনা ডি ইণ্ডিয়াছত অনুষ্ঠিত হৈছিল।

২০১৫ চনৰ ১৬ নৱেম্বৰত গুটিয়ৰেজে তেওঁৰ উত্তৰাধিকাৰী এণ্ড্ৰিয়া টোভাৰক *মিছ কলম্বিয়া ২০১৫*-ৰ মুকুট পিন্ধায়। 

গুটিয়ৰেজে ৬৪তম মিছ ইউনিভাৰ্ছ প্ৰতিযোগিতাত কলম্বিয়াক প্ৰতিনিধিত্ব কৰিছিল আৰু পৰিচালক ষ্টিভ হাৰ্ভেই তেওঁক ভুলবশতঃ বিজয়ী ঘোষণা কৰিছিল। অৱশ্যে গুটিয়ৰেজক মুকুট পিন্ধোৱাৰ পিছত হাৰ্ভেই উপলব্ধি কৰে যে তেওঁ ফলাফলটো ভুলকৈ পঢ়িছিল আৰু তেওঁক প্ৰথম ৰানাৰ-আপ তথা ফিলিপাইনছৰ পিয়া ৱাৰ্টজবাকক বিজয়ী হিচাপে ঘোষণা কৰিব লাগিছিল।

গুটিয়ৰেজে পিছলৈ এই অভিজ্ঞতাক "অপমানজনক" বুলি অভিহিত কৰিছিল আৰু কৈছিল যে টেলিভিছন প্ৰযোজকসকলে এই ভুলটো অতি বেয়া ধৰণে চম্ভালিছিল। এটা কলম্বিয়ান ৰেডিঅ' ষ্টেচনত তেওঁ মন্তব্য কৰিছিল যে এয়া আছিল এটা "ডাঙৰ অন্যায় আৰু মোৰ বাবে অতি অপমানজনক।" 

সৌন্দৰ্য প্ৰতিযোগিতাৰ পিছত গুটিয়ৰেজে ২০১৭ চনৰ বোলছবি *ত্ৰিপল এক্স: ৰিটাৰ্ণ অৱ জেণ্ডাৰ কেজ*-ত আমেৰিকান অভিনেতা ভিন ডিজেলৰ সৈতে অভিনয় কৰে। পিছলৈ তেওঁ ৰিয়েলিটী শ্ব' *চেলিব্ৰিটি বিগ ব্ৰাদাৰ*ৰ প্ৰথম আমেৰিকান ছিজনত অংশ লয়। ফাইনেলৰ নিশা তেওঁ বাহিৰ হয় আৰু মাৰ্ক মেকগ্ৰাথৰ সৈতে যুটীয়াভাৱে তৃতীয়/চতুৰ্থ স্থান লাভ কৰে। তেওঁ এতিয়াও মডেল হিচাপে কাম কৰি আছে।

## ব্যক্তিগত জীৱন
গুটিয়ৰেজ হ'ল *মিছ কলম্বিয়া ২০১৩* আৰু *মিছ ইউনিভাৰ্ছ ২০১৪* বিজয়ী পাওলিনা ভেগাৰ সম্পৰ্কীয় ভগ্নী।

## জনপ্ৰিয় সংস্কৃতিত
*ৰুপলছ ড্ৰেগ ৰেচ*ৰ ৯ম ছিজনৰ ৬ষ্ঠ খণ্ডত জেমছ লেইভাই (মঞ্চৰ নাম "ভেলেণ্টিনা") গুটিয়ৰেজক অনুকৰণ কৰিছিল। 

## টোকা

## তথ্যসূত্ৰ

## বাহ্যিক সংযোগ
* মিছ কলম্বিয়াৰ অধিকাৰিক ৱেবছাইট
* 
* 

শ্ৰেণী:কলম্বিয়াৰ ব্যক্তি
শ্ৰেণী:অভিনেত্ৰী
শ্ৰেণী:মডেল
শ্ৰেণী:সৌন্দৰ্য প্ৰতিযোগী
হান্না ডামাচিঅ’

**হান্না ডামাচিঅ’** হৈছে সজ্ঞাত্মক স্নায়ুবিজ্ঞানৰ বিজ্ঞানী। কম্পিউটাৰাইজড ট’ম’গ্ৰাফী আৰু মেগনেটিক ৰেজোনেন্স ইমেজিং ব্যৱহাৰ কৰি তেওঁ মানুহৰ মগজুৰ গঠন অনুসন্ধানৰ পদ্ধতি উদ্ভাৱন কৰিছে আৰু ক্ষত পদ্ধতি আৰু কাৰ্য্যকৰী নিউৰ’ইমেজিং দুয়োটা ব্যৱহাৰ কৰি ভাষা, স্মৃতিশক্তি আৰু আৱেগৰ দৰে কাৰ্য্যসমূহৰ বিষয়ে অধ্যয়ন কৰিছে। বৰ্তমান তেওঁ ডানা ডৰ্নচাইফ স্নায়ুবিজ্ঞানৰ অধ্যাপিকা আৰু দক্ষিণ কেলিফৰ্ণিয়া বিশ্ববিদ্যালয়ৰ ডানা আৰু ডেভিদ ডৰ্নচাইফ কগনিটিভ স্নায়ুবিজ্ঞান ইমেজিং চেণ্টাৰৰ সঞ্চালিকা।

## কেৰিয়াৰ আৰু গৱেষণা
১৯৬৯ চনত লিছবন বিশ্ববিদ্যালয়ৰপৰা চিকিৎসা বিজ্ঞানত ডক্টৰেট ডিগ্ৰী লাভ কৰাৰ পাছত ডামাচিঅ’ই ১৯৭৬ চনত আইঅ’ৱা বিশ্ববিদ্যালয়ৰ স্নায়ুবিজ্ঞান বিভাগৰ প্ৰশিক্ষক হিচাপে শৈক্ষিক ক্ষেত্ৰখনত নিজৰ কেৰিয়াৰ আৰম্ভ কৰে। দ্ৰুতগতিত শৈক্ষিক জখলা বগাই ১৯৮৫ চনত স্নায়ুবিজ্ঞান বিভাগৰ অধ্যাপিকা হয়। শৈক্ষিক নিযুক্তিৰ উপৰি ডামাচিঅ’ই ১৯৮২ চনৰপৰা ২০০৪ চনলৈকে আইঅ’ৱা বিশ্ববিদ্যালয়ৰ লেবৰেটৰী ফৰ নিউৰ’ইমেজিং এণ্ড হিউমেন নিউৰ’এনাটমীৰ সঞ্চালক হিচাপেও নিযুক্তি লাভ কৰিছিল। আইঅ’ৱা বিশ্ববিদ্যালয়ৰ এগৰাকী বিশিষ্ট এডজাণ্ট প্ৰফেচাৰ হিচাপে কাৰ্যনিৰ্বাহ কৰি আহিছে। বৰ্তমান ডামাচিঅ' ডানা ডৰ্নচিফে স্নায়ুবিজ্ঞানৰ অধ্যাপক আৰু দক্ষিণ কেলিফৰ্ণিয়া বিশ্ববিদ্যালয়ৰ ডানা আৰু ডেভিদ ডৰ্নছিফে কগনিটিভ স্নায়ুবিজ্ঞান ইমেজিং চেণ্টাৰৰ সঞ্চালক।

ডামাচিঅ’ই মগজুৰ প্ৰতিচ্ছবি পদ্ধতি, যেনে কম্পিউটাৰাইজড ট’ম’গ্ৰাফী আৰু নিউক্লিয়াৰ মেগনেটিক ৰেজোনেন্স ব্যৱহাৰ কৰি মগজুক প্ৰভাবিত কৰা ৰোগৰ নিদান প্ৰট’কল বৃদ্ধি কৰে। তেওঁৰ বৰ্তমানৰ প্ৰকল্পসমূহৰ ভিতৰত আছে: চুম্বকীয় অনুনাদ ব্যৱহাৰ কৰি মগজুৰ গঠন ইন ভিভ’ত অনুসন্ধান কৰিবলৈ নতুন কৌশল বিকশিত কৰা, পজিট্ৰন নিৰ্গমন ট’ম’গ্ৰাফী (PET)ত পৰীক্ষামূলক ফলাফলৰ মূল্যায়নৰ বাবে নতুন কৌশল বিকশিত কৰা, আৰু ক্ষত পদ্ধতি ব্যৱহাৰ কৰি ভাষা, স্মৃতিশক্তি, আৱেগ আৰু সিদ্ধান্ত গ্ৰহণৰ স্নায়ুশৰীৰ ছাবষ্ট্ৰেটৰ অনুসন্ধান কৰা। তেওঁৰ কামৰ ফলত অসংখ্য বৈজ্ঞানিক প্ৰবন্ধ প্ৰকাশ পাইছে যিবোৰ আগশাৰীৰ আলোচনীত প্ৰকাশ পাইছে। ১৯৮৯ চনত তেওঁ লেজন এনালাইছিছ ইন নিউৰ’চাইক’লজি (অক্সফৰ্ড ইউনিভাৰ্চিটি প্ৰেছ) নামৰ এখন ক্লাছিক পাঠ্যপুথি প্ৰকাশ কৰে, যাৰ বাবে তেওঁ এছ’চিয়েশ্যন অৱ আমেৰিকান পাব্লিচাৰ্ছৰপৰা বায়’ এণ্ড মেডিকেল ছায়েন্সৰ বছৰৰ অসাধাৰণ কিতাপৰ বঁটা লাভ কৰে। মানৱ স্নায়ু শৰীৰবিজ্ঞানৰ প্ৰতি তেওঁৰ অবিৰত আগ্ৰহৰ ফলত তেওঁ কম্পিউটাৰ ট’ম’গ্ৰাফী ছবিৰ ওপৰত ভিত্তি কৰি মানৱ মগজুৰ প্ৰথমটো এটলাছ প্ৰস্তুত কৰে: "কম্পিউটাৰাইজড ইমেজত মানৱ মগজুৰ শৰীৰবিজ্ঞান", যিটো অক্সফৰ্ড ইউনিভাৰ্চিটি প্ৰেছেও প্ৰকাশ কৰে। গ্ৰন্থখন এতিয়া দ্বিতীয় সংস্কৰণত স্বীকৃতিপ্ৰাপ্ত উল্লেখ।
## তথ্যসূত্ৰ

শ্ৰেণী:চিকিৎসাবিদ
লুজ মেৰিনা জুলুৱাগা

**লুজ মেৰিনা জুলুৱাগা জুলুৱাগা** (ইংৰাজী: Luz Marina Zuluaga; জন্ম: ৩১ অক্টোবৰ ১৯৩৮ – মৃত্যু: ২ ডিচেম্বৰ ২০১৫) এগৰাকী কলম্বিয়ান সৌন্দৰ্য প্ৰতিযোগিতাৰ খিতাপধাৰী আছিল যিয়ে *মিছ ইউনিভাৰ্ছ ১৯৫৮* জয় কৰিছিল। ২০১৪ চনত পাওলিনা ভেগা *মিছ ইউনিভাৰ্ছ* হোৱাৰ আগলৈকে তেওঁ আছিল এই খিতাপ জয় কৰা একমাত্ৰ কলম্বিয়ান মহিলা। 

## জীৱনী
জুলুৱাগাৰ জন্ম কলম্বিয়াৰ মানিজালেছত (কাল্ডাছ বিভাগ) হৈছিল আৰু তেওঁ তাতেই ডাঙৰ-দীঘল হৈছিল। তেওঁ *মিছ কাল্ডাছ* প্ৰতিযোগিতাৰ বাবে আবেদন কৰিছিল আৰু ১৯৫৭ চনত জয়ী হৈছিল। ইয়াৰ পিছত জুলুৱাগাই *মিছ কলম্বিয়া* প্ৰতিযোগিতাৰ বাবে প্ৰশিক্ষণ লয় আৰু কাৰ্টেজেনাত উপস্থিত হৈ *মিছ কলম্বিয়া* খিতাপ জয় কৰাৰ আশা কৰে। পেৰেইৰা কাল্ডাছ বিভাগৰ অংশ। তেওঁ নিৰ্বাচিত হোৱাৰ কিছু বছৰ পাছত ১৯৬৬ চনত ৰিছাৰাল্ডাক এটা বিভাগ হিচাপে গঢ়ি তোলা হৈছিল। তেওঁ *মিছ পেৰেইৰা*, *মিছ কাল্ডাছ*, *মিছ কলম্বিয়া ভিৰেইনা* (প্ৰথম ৰানাৰ-আপ), *মিছ কলম্বিয়া — বিজয়ী* আৰু তাৰ পিছত *মিছ ইউনিভাৰ্ছ* খিতাপ অৰ্জন কৰে। 

## মিছ কলম্বিয়া ১৯৫৭
জুলুৱাগাই প্ৰথম ৰানাৰ-আপ হিচাপে প্ৰতিযোগিতা সমাপ্ত কৰিছিল। অৱশ্যে বিজয়ী ডৰিছ গিল ছাণ্টামাৰিয়াই বিবাহপাশত আবদ্ধ হয়। মিছ ইউনিভাৰ্ছৰ নিয়ম অনুসৰি কোনো প্ৰতিযোগী বিবাহিত হ'ব নোৱাৰাৰ বাবে ছাণ্টামাৰিয়াই পদত্যাগ কৰিবলৈ বাধ্য হয়, যাৰ ফলত জুলুৱাগাই স্বয়ংক্ৰিয়ভাৱে *মিছ কলম্বিয়া*ৰ মৰ্যাদা লাভ কৰে।

## মিছ ইউনিভাৰ্ছ ১৯৫৮
১৯৫৮ চনৰ ২৫ জুলাইত কেলিফৰ্ণিয়াৰ লং বীচত এই প্ৰতিযোগিতা অনুষ্ঠিত হৈছিল। জুলুৱাগাক নতুন মিছ ইউনিভাৰ্ছ হিচাপে ঘোষণা কৰাৰ পাছত, সেই সময়ৰ কলম্বিয়াৰ একমাত্ৰ টেলিভিছন কেন্দ্ৰ আৰু বেছিভাগ ৰেডিঅ' কেন্দ্ৰই (প্ৰায় ৭৩ টা) এই 'ব্ৰেকিং নিউজ' পৰিৱেশন কৰিবলৈ তেওঁলোকৰ নিয়মীয়া অনুষ্ঠানসমূহ বন্ধ কৰি দিছিল। প্ৰতিযোগিতাখনত তেওঁ পিন্ধা ইভিনিং গাউনটো কলম্বিয়ান ডিজাইনাৰ অৰা লিঅ’নৰ ট্ৰয়া ডি ছানচেজে তেওঁৰ বাবে ডিজাইন কৰি তৈয়াৰ কৰিছিল। তেওঁ কমেও তিনিগৰাকী মিছ কলম্বিয়াকে ধৰি বহু তাৰকাৰ ডিজাইনাৰ আছিল। 

জুলুৱাগাই লগে লগে নিজ দেশলৈ উভতি আহিব পৰা নাছিল। মিছ ইউনিভাৰ্ছৰ কৰ্মকৰ্তাসকলে তেওঁৰ সুৰক্ষাক লৈ শংকিত আছিল কাৰণ সেই সময়ত কলম্বিয়াত চৰম ৰাজনৈতিক অস্থিৰতা চলি আছিল। যেতিয়া তেওঁ অৱশেষত ঘৰলৈ উভতি আহে, বগোটাত থকা এল ড'ৰাডো আন্তঃৰাষ্ট্ৰীয় বিমানবন্দৰ আৰু মানিজালেছ বিমানবন্দৰত বৃহৎ জনতাই তেওঁক উষ্ম আদৰণি জনাইছিল। 

সেই সময়লৈকে মানিজালেছৰ নাগৰিকসকলে তেওঁক সেই অঞ্চলৰে এগৰাকী থলুৱা ছোৱালীৰ দৰে গ্ৰহণ কৰিছিল। তেওঁৰ পৰিয়ালৰ অৰ্থনৈতিক অৱস্থা ভাল নহয় বুলি জানিব পাৰি বহু নাগৰিকে ধন সংগ্ৰহ কৰে, যি ধনেৰে জুলুৱাগা আৰু তেওঁৰ পৰিয়ালৰ বাবে এটা ভাল ঘৰ সাজি দিয়া হৈছিল। 

## খিতাপৰ পৰৱৰ্তী জীৱন
চৰ্চাৰ কেন্দ্ৰবিন্দুৰপৰা আঁতৰি থকাৰ বহু বছৰৰ পাছত জুলুৱাগাই পুনৰ সংবাদ মাধ্যমৰ শিৰোনাম দখল কৰে যেতিয়া তেওঁ এজন চিকিৎসকৰ সৈতে বিবাহপাশত আবদ্ধ হয় আৰু আমেৰিকা যুক্তৰাষ্ট্ৰলৈ গুচি যায়। ১৯৬৬ চনত তেওঁ মানিজালেছলৈ উভতি আহে আৰু চহৰৰ পৌৰ নিগমৰ লগতে ৰাজ্যিক পৰ্যটন প্ৰতিষ্ঠানৰ সৈতে জড়িত হৈ পৰে, যাৰ তেওঁ পিছলৈ সঞ্চালক হৈছিল। 

জুলুৱাগাৰ তিনিটা পুত্ৰ আৰু এজনী কন্যা সন্তান আছিল। ২০১৫ চনৰ ২ ডিচেম্বৰত ৭৭ বছৰ বয়সত মানিজালেছত থকা নিজা বাসগৃহত তেওঁৰ মৃত্যু হয়।

## টোকা

## তথ্যসূত্ৰ

## বাহ্যিক সংযোগ
* Colombia.com

শ্ৰেণী:কলম্বিয়াৰ ব্যক্তি
শ্ৰেণী:সৌন্দৰ্য প্ৰতিযোগী
এমি ডি উইট

**এমি ডি উইট** এগৰাকী ডাচ-আমেৰিকান ভাইৰ’লজিষ্ট। ৰকি মাউণ্টেন লেবৰেটৰীৰ আণৱিক ৰোগজন্ম ইউনিটৰ মুৰব্বী। তেওঁৰ গৱেষণাই ৰোগজন্মৰ অধ্যয়নৰ সৈতে বিশদ আণৱিক বিশ্লেষণৰ সংমিশ্ৰণেৰে ভাইৰাছ আৰু গৃহস্থৰ ভিতৰত গুৰুতৰ শ্বাস-প্ৰশ্বাসজনিত ৰোগৰ আণৱিক নিৰ্ণায়ক চিনাক্ত কৰে। 

## শিক্ষা
এমি ডি উইট নেদাৰলেণ্ডৰ। পি এইচ ডি লাভ কৰে। ২০০৬ চনত ইৰাছমাছ ইউনিভাৰ্চিটি ৰটাৰডেমৰপৰা ভাইৰ’লজীত স্নাতক ডিগ্ৰী লাভ কৰে। তেওঁৰ গৱেষণাই ইনফ্লুৱেঞ্জা এ ভাইৰাছৰ প্ৰতিলিপিকৰণ, ৰোগজন্ম আৰু সংক্ৰমণৰ ওপৰত গুৰুত্ব আৰোপ কৰিছিল। তেওঁৰ গৱেষণা পত্ৰখনৰ শিৰোনাম আছিল ইনফ্লুৱেঞ্জা এ ভাইৰাছৰ প্ৰতিলিপিকৰণ আৰু ৰোগজন্মৰ আণৱিক নিৰ্ণায়ক।

## কেৰিয়াৰ
২০০৯ চনত ডি উইটে জৈৱ সুৰক্ষা স্তৰ ৪ পৰীক্ষাগাৰত গৱেষণা কৰিবলৈ ৰকি মাউণ্টেন লেবৰেটৰীজ (আৰ এম এল)ৰ হাইঞ্জ ফেল্ডমেনৰ ভাইৰ’লজী লেবৰেটৰীলৈ গুচি যায়। ইয়াত তেওঁ নিপা ভাইৰাছ, মধ্যপ্ৰাচ্য শ্বাস-প্ৰশ্বাসজনিত চিনড্ৰম ক’ৰ’না ভাইৰাছ আৰু ১৯১৮ চনৰ এইচ ১এন১ ইনফ্লুৱেঞ্জা এ ভাইৰাছ (স্পেনিছ ফ্লু)ৰ ৰোগজন্ম আৰু ইয়াৰ বিৰুদ্ধে প্ৰতিকাৰৰ ওপৰত গুৰুত্ব আৰোপ কৰিছিল। ২০১২ চনত তেওঁ মাৰাত্মক নিপাহ ভাইৰাছৰ সংক্ৰমণ চক্ৰৰ আৰ্হি নিৰ্মাণৰ ওপৰত কৰা গৱেষণাৰ  বাবে গৱেষণা উৎকৰ্ষৰ বাবে ফেলোছ বঁটা (FARE) লাভ কৰে।  ২০১৪ চনৰপৰা ২০১৫ চনলৈকে ডি উইটে লাইবেৰিয়াৰ মনৰোভিয়াৰ এটা ফিল্ড লেবত ৪ মাহ সময় কটায় আৰু সেই অঞ্চলৰ কেইবাটাও ইব’লা চিকিৎসা ইউনিটৰ ৰোগীৰ নিদানৰ দায়িত্বত থাকে, যাতে লাইবেৰিয়াত ইব’লা ভাইৰাছৰ মহামাৰী নিয়ন্ত্ৰণ কৰাত সহায় কৰে। বৰ্তমান ডি উইটৰ গৱেষণাৰ লক্ষ্য হৈছে ৰোগজন্মৰ অধ্যয়নক বিশদ আণৱিক বিশ্লেষণৰ সৈতে সংযুক্ত কৰি ভাইৰাছ আৰু গৃহস্থৰ ভিতৰত গুৰুতৰ শ্বাস-প্ৰশ্বাসজনিত ৰোগৰ আণৱিক নিৰ্ণায়ক চিনাক্ত কৰা। আৰ এম এলৰ আণৱিক ৰোগজন্ম এককৰ মুৰব্বী।

২০২০ চনত ডি উইটক কিজমেকিয়া কৰ্বেট, বাৰ্নি গ্ৰেহাম আৰু তেওঁৰ পত্নী ভিনচেণ্ট মুনষ্টাৰৰ সৈতে ফেডাৰেল পুঁজিৰে গৱেষণাৰ ক্ষেত্ৰত উৎকৃষ্টতাৰ বাবে গোল্ডেন গুজ বঁটাৰ সহ-প্ৰাপক হিচাপে নিৰ্বাচিত কৰা হয়।

## ব্যক্তিগত জীৱন
ইৰাছমাছ বিশ্ববিদ্যালয়ৰ ৰটাৰডেমৰ পি এইচ ডি ছাত্ৰী হৈ থকাৰ সময়তে ডি উইটে গৱেষক ভিনচেণ্ট মুনষ্টাৰক লগ পায়, যাক তেওঁ ২০০৯ চনত বিয়া কৰায়। মুনষ্টাৰৰ ৰকি মাউণ্টেন লেবৰেটৰীত এটা সুকীয়া গৱেষণাগাৰ আছে আৰু তেওঁ এজন ভাইৰ'লজিষ্টো।
## তথ্যসূত্ৰ

শ্ৰেণী:চিকিৎসাবিদ
ল'ৰা গঞ্জালেছ

**ল'ৰা গঞ্জালেছ অছপিনা** (ইংৰাজী: Laura González; জন্ম: ২২ ফেব্ৰুৱাৰী ১৯৯৫), যাক **ল'ৰা বাৰজুম** নামেৰেও জনা যায়, এগৰাকী কলম্বিয়ান অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ *মিছ কলম্বিয়া ২০১৭* আছিল আৰু পিছলৈ *মিছ ইউনিভাৰ্ছ ২০১৭* প্ৰতিযোগিতাত নিজৰ দেশক প্ৰতিনিধিত্ব কৰিছিল, য’ত তেওঁ প্ৰথম ৰানাৰ-আপ হিচাপে স্থান লাভ কৰে।

## ব্যক্তিগত জীৱন
গঞ্জালেছৰ জন্ম কেলিত হৈছিল যদিও তেওঁৰ ছয় মাহ বয়সতে তেওঁলোকৰ পৰিয়াল কাৰ্টেজেনালৈ গুচি যায়। তেওঁ লেবাণীজ মূলৰ। তেওঁ কাৰ্টেজেনা মডাৰ্ন জিমনেচিয়াম আৰু স্কুল অফ এডুকেচন এক্টোৰেল হাউচ এনচেম্বলত নাটকীয় কলা (ড্ৰামাটিক আৰ্ট) অধ্যয়ন কৰিছিল। তেওঁ স্পেনিছ, ইংৰাজী আৰু ফৰাচী ভাষা জানে।

## সৌন্দৰ্য প্ৰতিযোগিতা
২০১৭ চনৰ ২০ মাৰ্চত গঞ্জালেছে *মিছ কলম্বিয়া ২০১৭* ৰ মুকুট লাভ কৰে। ইয়াৰ পিছত তেওঁ *মিছ ইউনিভাৰ্ছ ২০১৭* ত কলম্বিয়াক প্ৰতিনিধিত্ব কৰে আৰু প্ৰথম ৰানাৰ-আপ হয়। ইয়াৰ সৈতে কলম্বিয়াই একেৰাহে চতুৰ্থ বছৰৰ বাবে এই প্ৰতিযোগিতাৰ শীৰ্ষ ৩ গৰাকীৰ ভিতৰত স্থান লাভ কৰিবলৈ সক্ষম হয়।

### কলম্বিয়া ৰাষ্ট্ৰীয় সৌন্দৰ্য্য প্ৰতিযোগিতা ২০১৭
২০১৭ চনৰ ২০ মাৰ্চত ২০১৭ চনৰ কলম্বিয়া ৰাষ্ট্ৰীয় সৌন্দৰ্য্য প্ৰতিযোগিতাত কাৰ্টাজেনা ডি ইণ্ডিয়াছক প্ৰতিনিধিত্ব কৰিছিল, য'ত তেওঁ নিশাৰ সৰ্বোচ্চ নম্বৰ লাভ কৰি আন্দ্ৰেয়া টোভাৰৰ উত্তৰাধিকাৰী হৈছিল আৰু ২০০০ চনত বিজয়ী আন্দ্ৰেয়া নোচেট্টিৰ পিছত খিতাপ দখল কৰা আয়োজক চহৰখনৰ দ্বিতীয় প্ৰতিনিধি। 

আন্তঃৰাষ্ট্ৰীয় সামাজিক অভিযানৰ অংশ হিচাপে মিছ কলম্বিয়া ল’ৰা গনজালেজে ২০১৭ চনৰ মিয়ামি গ্ল’বেল কলম্বিয়ান লায়ন্স ক্লাবৰ বিউটি গালাত অংশগ্ৰহণ কৰিবলৈ আমেৰিকা ভ্ৰমণ কৰিছিল। ল'ৰাৰ লগত আছিল ৰাষ্ট্ৰীয় উপ-ৰাণী ভেনেছা পুলগাৰিন মনছালভে, প্ৰথম ৰাজকুমাৰী য়েনিফাৰ হাৰ্নাণ্ডেজ জেইমছ, দ্বিতীয় ৰাজকুমাৰী ভেনেছা ডমিংগেজ ফিল্ড আৰু তৃতীয় ৰাজকুমাৰী মাৰিয়া ফাৰ্নাণ্ডা বেটানকাৰ্ট মৰেনো। 

২২ এপ্ৰিলত মিয়ামিৰ হায়াট ৰিজেন্সি হোটেলত অনুষ্ঠিত হোৱা চেৰিটি ফেশ্বন শ্ব'ত মিছ কলম্বিয়া আৰু তেওঁৰ ৰজাৰ দৰবাৰে হাতেৰে নিৰ্মিত সাজ-পোছাক, সাঁতোৰ পোছাক, আৰু সন্ধিয়াৰ গাউন পিন্ধিছিল "Funvivir," কাৰ্টাজেনাত অৱস্থিত এটা অলাভজনক সংস্থা, যিয়ে কেন্সাৰ ৰোগী শিশু আৰু তেওঁলোকৰ পৰিয়ালৰ মংগলৰ বাবে কাম কৰে, সমৰ্থন কৰিবলৈ ধন সংগ্ৰহ কৰিছিল। 

### মিছ ইউনিভাৰ্ছ ২০১৭
নেভাদাৰ লাছ ভেগাছৰ প্লেনেট হলিউড ৰিজৰ্ট এণ্ড কেচিনোত অনুষ্ঠিত হোৱা ২০১৭ চনৰ মিছ ইউনিভাৰ্ছ প্ৰতিযোগিতাৰ সময়ত ল'ৰা গনজালেজক ফ্ৰান্সৰ আইৰিছ মিটেনেয়াৰে লাভ কৰা খিতাপৰ বাবে প্ৰতিদ্বন্দ্বিতা কৰা ৯২খন দেশ আৰু স্বায়ত্তশাসিত অঞ্চলৰ মাজত মুকুটৰ বাবে শক্তিশালী প্ৰতিদ্বন্দ্বী হিচাপে গণ্য কৰা হৈছিল। অন্তিম নিশা পিন্ধা ড্ৰেছটোৰ ডিজাইন কৰিছিল কলম্বিয়াৰ মম্পোছৰ হাৰ্নান জাজাৰে। প্ৰতিযোগিতাখনৰ ৬৬সংখ্যক সংস্কৰণৰ শেষত ল’ৰাই দ্বিতীয় স্থান লাভ কৰি প্ৰথম ৰানাৰ্ছ আপ হিচাপে স্থান লাভ কৰে আৰু কলম্বিয়াই একেৰাহে চতুৰ্থবাৰৰ বাবে শীৰ্ষ তিনিটা স্থান দখল কৰে। বিজয়ী হয় দক্ষিণ আফ্ৰিকাক প্ৰতিনিধিত্ব কৰা ডেমি-লি নেল-পিটাৰ্ছ। 

## কেৰিয়াৰ
গঞ্জালেছে টেলিনোভেলা *লা কাচিকা*-ত চেচি চৰিত্ৰত আৰু ২০২৫ চনৰ *নিউলী ৰিচ, নিউলী পুৱৰ*-ত ফাৰ্নাণ্ডা চৰিত্ৰত অভিনয় কৰিছে। ইয়াৰ উপৰি তেওঁ কেইবাখনো বোলছবিত কাম কৰিছে। 

### টেলিভিছন

## তথ্যসূত্ৰ

## বাহ্যিক সংযোগ
* 

শ্ৰেণী:কলম্বিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
লয়ছ ডিবেকি

**লয়ছ ডিবেকি** (৬ জুলাই ১৯২০ – ১৫ জুন ২০১৬) বেইলৰ কলেজ অৱ মেডিচিন আৰু টুলেন ইউনিভাৰ্চিটি স্কুল অৱ মেডিচিনৰ বৈজ্ঞানিক যোগাযোগৰ আমেৰিকান অধ্যাপক আছিল আৰু তেওঁৰ ভগ্নী চেলমাৰ সৈতে প্ৰথম চিকিৎসা বিদ্যালয়ৰ যোগাযোগ পাঠ্যক্ৰম সৃষ্টি কৰে যিবোৰ পাঠ্যক্ৰমৰ অনুমোদিত আছিল। ডিবেকিয়ে নেচনেল লাইব্ৰেৰী অৱ মেডিচিন ব'ৰ্ড অৱ ৰিজেণ্টছত কাৰ্যনিৰ্বাহ কৰিছিল আৰু কাৰ্ডিঅ'ভাস্কুলাৰ চাৰ্জন আৰু চিকিৎসা শিক্ষাবিদ মাইকেল ডিবেকীৰ ভগ্নী আছিল।

## প্ৰাথমিক জীৱন আৰু শিক্ষা
লয়ছ ডিবেকীক লুইজিয়ানাৰ লেক চাৰ্লছত তেওঁৰ পিতৃ-মাতৃ ৰাহিজা আৰু শ্বেকাৰ ডিবেকীয়ে ডাঙৰ-দীঘল কৰিছিল, যিসকল লেবাননৰ খ্ৰীষ্টান আছিল যিয়ে অট্টোমান সাম্ৰাজ্যৰপৰা পলায়ন কৰিছিল। লয়ছ চেলমা ডিবেকি আৰু মাইকেল ডিবেকিৰ ভগ্নী।

ডিবেকিয়ে টুলেনৰ ছফী নিউকম কলেজত পঢ়িছিল আৰু তাৰপৰাই বি.এ. গণিতত ডিগ্ৰী লাভ কৰিছিল আৰু ফাই বিটা কাপ্পা নামৰ এখন সন্মানীয় বিদ্যায়তনিক সমাজৰ অংশ আছিল। টুলেন বিশ্ববিদ্যালয়ত তেওঁ সাহিত্য আৰু ভাষাবিজ্ঞানত স্নাতকোত্তৰ ডিগ্ৰী আৰু পি এইচ ডিও লাভ কৰে।

## কেৰিয়াৰ
লয়ছ ডিবেকিয়ে তেওঁৰ ভগ্নী চেলমাৰ সৈতে চিকিৎসকসকলক জটিল চিকিৎসাৰ শব্দৰপৰা আঁতৰি থাকিবলৈ উৎসাহিত কৰাৰ কাম কৰিছিল। ডিবেকী ভগ্নীসকলে ৰোগীৰ সৈতে কথা পাতিলে চিকিৎসকসকলক অধিক নিখুঁত আৰু স্পষ্ট হ'বলৈ সহায় কৰিবলৈ উপস্থাপন আগবঢ়াই বিশ্ব ভ্ৰমণ কৰিছিল। ১৯৬২ চনত ডিবেকী ভগ্নীদ্বয়ে টুলেন ইউনিভাৰ্চিটি স্কুল অৱ মেডিচিনত মেডিকেল স্কুলৰ পাঠ্যক্ৰমৰ বাবে অনুমোদিত প্ৰথমটো যোগাযোগ পাঠ্যক্ৰম সৃষ্টি কৰি অধ্যাপনা কৰে আৰু ১৯৬৮ চনত তেওঁলোকে টেক্সাছৰ হিউষ্টনৰ বেইলৰ কলেজ অৱ মেডিচিনলৈ গুচি যায় আৰু লয়ছ ডিবেকিয়ে বৈজ্ঞানিক যোগাযোগৰ অধ্যাপক হিচাপে কাম কৰে।ডিবেকি ভগ্নীহঁতে টেক্সাছ মেডিকেল চেণ্টাৰত এটা কাৰ্যালয় শ্বেয়াৰ কৰিছিল, যিটো তেওঁলোকৰ ভাতৃ মাইকেলৰ কাৰ্যালয়ৰপৰা হলঘৰৰ ঠিক তলত আছিল।

টুলেন বিশ্ববিদ্যালয়ত থকাৰ সময়ত ডিবেকী ইংৰাজী বিভাগৰ অধ্যাপক সদস্য আছিল আৰু ইংৰাজী প্ৰকাশনত টুলেন বিশ্ববিদ্যালয় অধ্যয়নৰ সম্পাদকীয়মণ্ডলীত কাৰ্যনিৰ্বাহ কৰিছিল।

লয়ছ ডিবেকিয়ে তেওঁৰ কেৰিয়াৰৰ সময়ছোৱাত জাৰ্নেল অৱ দ্য আমেৰিকান মেডিকেল এছ'চিয়েচনৰ সম্পাদকীয়মণ্ডলীত কাৰ্যনিৰ্বাহ কৰিছিল, নেচনেল লাইব্ৰেৰী অৱ মেডিচিনৰ মেডলাইন আৰু ইনডেস্ক মেডিকাছ ডাটাবেছৰ অধ্যক্ষ আছিল আৰু ১৯৮২–১৯৮৬ চনলৈকে নেচনেল লাইব্ৰেৰী অৱ মেডিচিনৰ ব'ৰ্ড অৱ ৰিজেণ্টছৰ সদস্য আছিল।

## তথ্যসূত্ৰ
শ্ৰেণী:চিকিৎসাবিদ
চেলমা ডিবেকি

**চেলমা ডিবেকি** (৩ ডিচেম্বৰ ১৯১৫ – ৬ মাৰ্চ ২০১৩)  বেইলৰ কলেজ অৱ মেডিচিনৰ বৈজ্ঞানিক যোগাযোগৰ এজন আমেৰিকান অধ্যাপক আছিল যিয়ে চিকিৎসকসকলক তেওঁলোকৰ শৈক্ষিক লেখা উন্নত কৰাত সহায় কৰিবলৈ আৰু ৰোগীক স্পষ্ট আৰু সংক্ষিপ্ত চিকিৎসা তথ্য প্ৰদান কৰিবলৈ পাঠ্যক্ৰমৰ ডিজাইন আৰু পাঠদান কৰি চিকিৎসা লেখা আৰু সম্পাদনাৰ ক্ষেত্ৰখন উন্নত কৰিছিল। চেলমাই বেইলৰ কলেজ অৱ মেডিচিনত তেওঁৰ দুজন ভাই-ভনী, বৈজ্ঞানিক যোগাযোগৰ অধ্যাপিকা লয়ছ ডিবেকি আৰু ভাতৃ মাইকেল ডিবেকি, হৃদযন্ত্ৰৰ অস্ত্ৰোপচাৰ বিশেষজ্ঞৰ সৈতে ঘনিষ্ঠভাৱে কাম কৰিছিল।

## প্ৰাথমিক জীৱন আৰু শিক্ষা
লুইজিয়ানাৰ লেক চাৰ্লছত পিতৃ-মাতৃ শ্বেকাৰ আৰু ৰাহিজা ডিবেকিৰদ্বাৰা ডাঙৰ-দীঘল হোৱা ডিবেকী ভাই-ভনী মাইকেল, লয়ছ, আৰ্নেষ্ট আৰু চেলিনাৰ পাঁচটা সন্তানৰ ভিতৰত অন্যতম। ডিবেকিৰ সন্তানসকলে শিক্ষাৰ ক্ষেত্ৰত উৎকৃষ্ট হৈছিল আৰু মাইকেল আৰু আৰ্নেষ্ট দুয়োজনেই চাৰ্জন আৰু চেলমা আৰু লয়ছে উন্নত ডিগ্ৰী লাভ কৰি কলেজৰ অধ্যাপক হৈছিল।

ডিবেকিয়ে টুলেনৰ ছফী নিউকম কলেজত পঢ়িছিল য'ত তেওঁ ভাষাত সন্মানসহ ইংৰাজীত স্নাতক ডিগ্ৰী লাভ কৰিছিল আৰু ভাষা আৰু দৰ্শনৰ স্নাতকোত্তৰ পাঠ্যক্ৰম গ্ৰহণ কৰিছিল। স্নাতক পাঠ্যক্ৰম গ্ৰহণ কৰাৰ সময়ত চেলমাই তেওঁৰ ভাতৃ মাইকেলে তেওঁৰ চিকিৎসা গৱেষণা পত্ৰসমূহ প্ৰকাশৰ বাবে প্ৰস্তুত কৰাৰ সময়ত সম্পাদনা কৰাত সহায় কৰিবলৈ আৰম্ভ কৰে, যিটো চিকিৎসা যোগাযোগৰ ক্ষেত্ৰত তেওঁৰ কেৰিয়াৰৰ ভৱিষ্যতৰ সংকেত আছিল।

## কেৰিয়াৰ
১৯৪১ চনত ডিবেকীয়ে এলটন অচনাৰ ফাউণ্ডেশ্যনৰ সম্পাদকীয় বিভাগৰ নেতৃত্ব দিয়ে আৰু ১৯৪৪ চনত লুইজিয়ানাৰ চিকিৎসালয় ব্যৱস্থা অচনাৰ ক্লিনিক ফাউণ্ডেশ্যনৰ চিকিৎসা যোগাযোগ বিভাগৰ পৰিচালক হয়।  ডিবেকিয়ে বহুতো চিকিৎসা আলোচনীৰ চিকিৎসা লেখক আৰু অতিথি সম্পাদক হিচাপে কাম কৰিছিল আৰু কাৰ্ডিঅ'ভাস্কুলাৰ চেণ্টাৰ বুলেটিনৰ প্ৰতিষ্ঠাপক সম্পাদক হৈছিল। 

ভগ্নী লয়ছৰ সৈতে ডিবেকিয়ে ১৯৬২ চনত মেডিকেল স্কুলৰ পাঠ্যক্ৰমৰ বাবে অনুমোদিত প্ৰথমটো যোগাযোগ পাঠ্যক্ৰম সৃষ্টি কৰে। 
১৯৬৮ চনত বেইলৰ কলেজ অৱ মেডিচিনে নিযুক্তি দিয়ে আৰু টেক্সাছৰ হিউষ্টনলৈ গুচি যায় য'ত তেওঁলোকে চিকিৎসা যোগাযোগৰ পাঠ্যক্ৰম আৰু আলোচনা-চক্ৰত অধ্যাপনা কৰে।  চিকিৎসা যোগাযোগৰ বক্তৃতাসমূহে চিকিৎসকসকলক চিকিৎসাৰ শব্দ এৰাই চলিবলৈ শিকোৱা আৰু নিষ্ক্ৰিয় কণ্ঠ এৰাই চলাৰ দৰে কামৰ জৰিয়তে চিকিৎসা লেখাৰ মান উন্নত কৰাৰ ওপৰত গুৰুত্ব আৰোপ কৰিছিল।

বেইলৰ কলেজ অৱ মেডিচিনত চেলমা, লয়ছ আৰু মাইকেল ডিবেকীৰ সন্মানত সৃষ্টি কৰা মেডিকেল হিউমেনিটিজত ডিবেকি বৃত্তি পুঁজি আছে।

## তথ্যসূত্ৰ

শ্ৰেণী:চিকিৎসাবিদ
চেফা

**চেফা** (ইংৰাজী: Sepha; থাই: เสภา) হ’ল থাই কাব্যিক কাহিনী কথনৰ এটা ধাৰা। ইয়াৰ উৎপত্তি হৈছিল ভ্ৰাম্যমাণ গায়কসকলৰ পৰা, যিসকলে দুডাল সৰু কাঠৰ টুকুৰা (যাক থাই ভাষাত *ক্ৰাপ চেফা* আৰু খামেৰ ভাষাত *ক্ৰাপ চমল* বুলি কোৱা হয়) ব্যৱহাৰ কৰি ছন্দ আৰু গুৰুত্ব প্ৰদান কৰি আবৃত্তি কৰিছিল। *চেফা* শব্দটোৰ ব্যুৎপত্তি সম্পৰ্কে মতভেদ আছে। 

## উৎপত্তি
ভ্ৰাম্যমাণ গায়কসকলে স্থানীয় দৰ্শকৰ বাবে বিভিন্ন খণ্ড আবৃত্তি কৰিছিল আৰু মুখে মুখে এই কাহিনীবোৰ প্ৰসাৰিত কৰিছিল, যাৰ ফলত চেফা ধাৰাটোৰ বিকাশ ঘটিছিল। ওঠৰ শতিকাৰ ভিতৰত এনে ধৰণৰ পৰিৱেশন চিয়ামৰ বিনোদনৰ আটাইতকৈ জনপ্ৰিয় ৰূপ হৈ পৰিছিল। এই গায়কসকলে ছন্দ আৰু গুৰুত্ব দিবলৈ দুডাল সৰু কাঠৰ টুকুৰা (ক্ৰাপ) ব্যৱহাৰ কৰি এটা শৈলীৰে কাহিনীটো কৈছিল। এই পৰিৱেশনবোৰ সাধাৰণতে গোটেই নিশা চলিছিল। পাছলৈ এই ধাৰাটো চেফা নামেৰে জনাজাত হয়। 

## ব্যুৎপত্তি
*চেফা* শব্দটোৰ উৎপত্তি সম্পৰ্কে মতানৈক্য আছে। এই একে নামৰ এটা সংগীতৰ ধাৰা আছে, কিন্তু ইয়াৰ সৈতে কোনো সংযোগ থকা যেন নালাগে। কুক্ৰিট প্ৰমোজৰ মতে চেফাৰ অৰ্থ আছিল কাৰাগাৰ আৰু এই ধাৰাটো কাৰাগাৰৰ কয়দীসকলে বিকশিত কৰিছিল। সুজিত ৱংথেটে যুক্তি দিছিল যে ইয়াৰ সৈতে সংস্কৃত শব্দ 'সেৱা'ৰ সম্পৰ্ক আছে, যিটোৱে কোনো ধৰ্মীয় আচাৰৰ সৈতে ইয়াৰ মূল সংযোগ সূচায়। ৰামা চতুৰ্থৰ ৰাজত্বকাললৈকে (১৮৫১–১৮৬৮) চেফা ধাৰাটো কেৱল *খুন চাং খুন ফেন*ৰ খণ্ডবোৰৰ মাজতে সীমাবদ্ধ আছিল। সেই সময়ত ৰাজকীয় নিৰ্দেশত ৰাজকীয় বুৰঞ্জীৰ কিছু অংশ আৰু আন কেইটামান গ্ৰন্থ এই শৈলীত লিখা হৈছিল। 

## তথ্যসূত্ৰ
* *Sepha Khun Chang Khun Phaen*. 3 vols, Bangkok, Wachirayan Library, 1917–1918. Reprinted by Khurusapha. Includes Prince Damrong's preface on the history and background of the story. A draft translation of the preface is available.
* 
* 

শ্ৰেণী:থাইলেণ্ড
শ্ৰেণী:মহাকাব্য
শ্ৰেণী:কবিতা
আগাথা মাক্সিমোভা

**আগাথা মাক্সিমোভা** (ইংৰাজী: Agatha Maksimova; জন্ম: ২৩ জুন ১৯৯৩) এগৰাকী ৰাছিয়ান-ফৰাচী অভিনেত্ৰী আৰু মডেল।

## ব্যক্তিগত জীৱন
আগাথাৰ জন্ম ১৯৯৩ চনৰ ২৩ জুনত ৰাছিয়াৰ মস্কোত হৈছিল। ১৮ বছৰ বয়সত ফ্ৰান্সৰ পেৰিছত বসতি স্থাপন কৰাৰ আগতে তেওঁ মস্কোত ডাঙৰ-দীঘল হৈছিল। তেওঁ ইংৰাজী, ফৰাচী আৰু ৰাছিয়ান ভাষা কব পাৰে। 

## সৌন্দৰ্য প্ৰতিযোগিতা
### মিছ ইউৰোপ ২০১৮
আগাথাই মিছ ইউৰোপ ফ্ৰান্স প্ৰতিযোগিতাত অংশগ্ৰহণ কৰিছিল, য'ত তেওঁ মিছ ইউৰোপ ফ্ৰান্স ২০১৮ ৰ মুকুট লাভ কৰে আৰু ২০১৮ চনৰ ১০ নৱেম্বৰত পেৰিছৰ আইফেল টাৱাৰৰ প্ৰথম মহলাত অনুষ্ঠিত হোৱা মিছ ইউৰোপ ২০১৮ ত ফ্ৰান্সক প্ৰতিনিধিত্ব কৰি দ্বিতীয় ৰানাৰ্ছ আপ হিচাপে বিবেচিত হয়।

### মিছ ইণ্টাৰকণ্টিনেণ্টেল ২০১৮
আগাথাই ২০১৯ চনৰ ২৬ জানুৱাৰীত ফিলিপাইনছৰ মল অফ এছিয়া এৰেনাত অনুষ্ঠিত হোৱা মিছ ইণ্টাৰকণ্টিনেণ্টেল ২০১৮ ত ফ্ৰান্সক প্ৰতিনিধিত্ব কৰিছিল। এই সৌন্দৰ্য খিতাপৰ বাবে বিভিন্ন দেশ আৰু অঞ্চলৰপৰা ৮৭ গৰাকী প্ৰতিনিধিয়ে প্ৰতিযোগিতাত অংশগ্ৰহণ কৰিছিল। 

## মডেলিং
পোন্ধৰ বছৰ বয়সতে তেওঁ বিশ্বৰ বিভিন্ন সংস্থা আৰু ফটোগ্ৰাফাৰৰ দৃষ্টি আকৰ্ষণ কৰিবলৈ সক্ষম হৈছিল। তেওঁ লানভিন, ক্ৰিষ্টিয়ান লুবুটিন, ল'ৰিয়েল, ৰালফ লৰেন, গাৰ্ণিয়াৰ, ৰিক অৱেন্স, লুই ভিট'নৰ দৰে প্ৰচাৰ অভিযানৰ বাবে পোজ দিছে আৰু ভ’গ, হাৰ্পাৰছ বজাৰ, হোৱাইট স্পোচা, গ্লেমাৰ, এল'ফিচিয়েল, ফেমিনা, উইমেনছ হেল্থ আদি আলোচনীৰ পৃষ্ঠাত স্থান লাভ কৰিছে। 

## অভিনয়
তেওঁ ২০১৯ চনৰ শেষৰফালে বিখ্যাত অভিনয় প্ৰশিক্ষক জেক ৱাল্টজাৰৰ (লছ এঞ্জেলছ, আমেৰিকা যুক্তৰাষ্ট্ৰ) তত্ত্বাৱধানত নিজৰ অভিনয় জীৱন আৰম্ভ কৰিছিল। ২০১৯ চনৰ জুলাই মাহত তেওঁ মাৰিয়া লোচৰ পৰিচালনাত তেওঁৰ প্ৰথম চলচ্চিত্ৰ *আটাৰাক্সিয়া*ত অভিনয় কৰে। ২০২০ চনৰ ছেপ্টেম্বৰ মাহত মেক্সেন্স ডেনেট-ফোভেল, চাবিন ক্ৰচেন, এক্সেল বেইল আৰু অন্যান্য অভিনেতাৰ সৈতে তেওঁ জোৰিছ ফক'ন গ্ৰিমাউডৰ পৰিচালনাত নিৰ্মিত *দ্য হাউচ অফ গাণ্ট* ছবিত অভিনয় কৰে। তেওঁক কান চলচ্চিত্ৰ মহোৎসৱ আৰু ভেনিচ চলচ্চিত্ৰ মহোৎসৱকে ধৰি আটাইতকৈ সন্মানীয় চলচ্চিত্ৰ মহোৎসৱসমূহলৈ নিয়মীয়াকৈ আমন্ত্ৰণ জনোৱা হয়।

thumb

## তথ্যসূত্ৰ

## বাহ্যিক সংযোগ
* আইএমডিবিৰ আগাথা মাক্সিমোভা
* মিছ ইণ্টাৰকণ্টিনেণ্টেলৰ অফিচিয়েল ৱেবছাইটত আগাথা মাক্সিমোভা
* ইউআৰবিএন মডেলছত আগাথা মাক্সিমোভা 

শ্ৰেণী:ৰাছিয়াৰ ব্যক্তি
শ্ৰেণী:ফ্ৰান্সৰ ব্যক্তি
শ্ৰেণী:অভিনেত্ৰী
শ্ৰেণী:মডেল
শ্ৰেণী:সৌন্দৰ্য প্ৰতিযোগী
বিৰ্গিট ডেৰ্টল

**বিৰ্গিট ডেৰ্টল** অষ্ট্ৰিয়াৰ এগৰাকী ক্লিনিকেল চাইক’লজিষ্ট আৰু চাইকোথেৰাপিষ্ট। জাৰ্মানীৰ টিউবিংগেন বিশ্ববিদ্যালয়ৰ টিউবিংগেন চেণ্টাৰ ফৰ মানসিক স্বাস্থ্য বিভাগৰ অধ্যাপিকা। 

## শিক্ষা
ডেৰ্টলে ভিয়েনা বিশ্ববিদ্যালয়ত মনোবিজ্ঞান (ডিপ্লম) অধ্যয়ন কৰিছিল। ২০০৬ চনত ভিয়েনা বিশ্ববিদ্যালয়ৰপৰা মনোবিজ্ঞানত ডক্টৰেট ডিগ্ৰী (Dr. rer. nat.) লাভ কৰে। ডক্টৰেট ডিগ্ৰী সমাপ্ত কৰাৰ পাছত আন্তঃৰাষ্ট্ৰীয় গৱেষণা প্ৰশিক্ষণ গোটৰ পোষ্ট ডক্টৰেট গৱেষক হিচাপে আৰ ডব্লিউ টি এইচ আচেন বিশ্ববিদ্যালয়ত যোগদান কৰে। ২০০৯ চনত তেওঁ ভিয়েনা বিশ্ববিদ্যালয়লৈ উভতি যায় আৰু ২০১২ চনত তেওঁ হেবিলিটেচন সম্পূৰ্ণ কৰে।

## কেৰিয়াৰ
২০১১ চনত ডেৰ্টল জাৰ্মানীৰ আৰ ডব্লিউ টি এইচ আচেন বিশ্ববিদ্যালয়ত মনোৰোগ আৰু স্নায়ুবিজ্ঞানৰ অনুবাদ স্নায়ুবিজ্ঞানৰ সহকাৰী অধ্যাপক হিচাপে নিযুক্তি লাভ কৰে। ২০১৫ চনত জাৰ্মানীৰ টিউবিংগেন বিশ্ববিদ্যালয়ৰ সাধাৰণ মনোৰোগ আৰু মনোচিকিৎসা বিভাগত পূৰ্ণ অধ্যাপিকা (W3) হিচাপে নিযুক্তি লাভ কৰে। ২০২৫ চনৰ হিচাপত ডেৰণ্টল জাৰ্মানীৰ টিউবিংগেন বিশ্ববিদ্যালয়ৰ সম্পূৰ্ণ অধ্যাপক।.

## গৱেষণা
ডেৰ্টলৰ গৱেষণাই আচৰণ, মগজুৰ স্থাপত্য আৰু মানসিক স্বাস্থ্যৰ ওপৰত যৌন/লিংগ আৰু যৌন হৰম’নৰ প্ৰভাৱৰ বিষয়ে অনুসন্ধান কৰে। এই গৱেষণাত তেওঁ কাৰ্য্যকৰী মেগনেটিক ৰেজোনেন্স ইমেজিং ব্যৱহাৰ কৰি পুৰুষ আৰু মহিলাৰ মাজত তেওঁলোকে প্ৰদৰ্শন কৰা সহানুভূতিৰ পাৰ্থক্য পৰীক্ষা কৰে। স্নাতক ছাত্ৰী হিচাপে তেওঁ স্পষ্ট আৱেগ চিনাক্তকৰণৰ বাবে এমিগডালাৰ ভূমিকা অনুসন্ধান কৰিছিল আৰু জনগোষ্ঠীৰ প্ৰভাৱৰ লগতে যৌন হৰম'নৰ প্ৰফাইল অধ্যয়ন কৰিছিল। তেওঁ আৱেগ প্ৰক্ৰিয়াকৰণ আৰু চিনাক্তকৰণ, আৰু স্কিজ'ফ্ৰেনিয়া ৰোগত আক্ৰান্ত ব্যক্তিৰ সহানুভূতিশীল ক্ষমতাৰ বিকলতাৰ ওপৰত গৱেষণা কৰিছে। হতাশগ্ৰস্ত ব্যক্তিৰ ক্ষেত্ৰত ডেৰ্টলে দৃষ্টিভংগী আৰু পৰিহাৰ আচৰণৰ লিংগ/লিংগ পাৰ্থক্যৰ লগতে কাৰণগত বৈশিষ্ট্য আৰু আৱেগ নিয়ন্ত্ৰণৰ বিষয়েও ৰিপ'ৰ্ট কৰিছিল।

## সন্মান আৰু বঁটা
২০১৫ চনত ডেৰ্টলে *চুইছ ছ’চাইটি ফৰ চাইকিয়াট্ৰি এণ্ড চাইকোথেৰাপি*ৰপৰা *লুক চিঅম্পি বঁটা* লাভ কৰে।

## তথ্যসূত্ৰ

শ্ৰেণী:চিকিৎসাবিদ
আলিনা চাংকো

**আলিনা স্তানিচ্লাভোভনা চাংকো** (ইংৰাজী: Alina Stanislavovna Sanko; জন্ম: ২৩ জানুৱাৰী ১৯৯৮) এগৰাকী ৰাছিয়ান সৌন্দৰ্য প্ৰতিযোগিতাৰ খিতাপধাৰী যিয়ে মিছ ৰাছিয়া ২০১৯ ৰ মুকুট পিন্ধিবলৈ সক্ষম হৈছিল। তেওঁ মিছ ৱৰ্ল্ড ২০১৯ ত ৰাছিয়াক প্ৰতিনিধিত্ব কৰিছিল, য’ত তেওঁ শীৰ্ষ ১২ গৰাকীৰ ভিতৰত স্থান লাভ কৰিছিল আৰু মিছ ইউনিভাৰ্ছ ২০২০ ত তেওঁ কোনো স্থান লাভ কৰিবলৈ সক্ষম হোৱা নাছিল। 

## প্ৰাৰম্ভিক জীৱন আৰু শিক্ষা
চাংকোৰ জন্ম হৈছিল আজভত। মিছ ৰাছিয়া ২০১৯ জয় কৰাৰ আগতে চাংকো মস্কোত বাস কৰিছিল আৰু মস্কো ষ্টেট ইউনিভাৰ্ছিটি অফ লেণ্ড মেনেজমেণ্টত স্থপতি্যা অধ্যয়ন কৰিছিল। তেওঁ আগতে এটা অনলাইন ক্যাটালগৰ মডেল হিচাপে কাম কৰিছিল।

## সৌন্দৰ্য প্ৰতিযোগিতা
২০১৯ চনত চাংকোৱে আজভক প্ৰতিনিধিত্ব কৰি মিছ ৰাছিয়া ২০১৯ খিতাপ জয় কৰে। তেওঁ চুভাশিয়াৰ য়ুলিয়া পোলিয়াচিখিনাৰ উত্তৰাধিকাৰী হয়। এই প্ৰতিযোগিতাত য়েকাটেৰিনবাৰ্গৰ আৰিনা ভেৰিনা আৰু টাটাৰস্তানৰ ৰালিনা আৰাবোৱা ক্ৰমে প্ৰথম আৰু দ্বিতীয় ৰানাৰ্ছ-আপ হয়। বিজয়ীৰ পুৰস্কাৰৰ অংশ হিচাপে চাংকোক এখন নতুন গাড়ী আৰু ৩ নিযুত ৰাছিয়ান ৰুবল প্ৰদান কৰা হয়।

মিছ ৰাছিয়া হিচাপে চাংকোৱে মিছ ৱৰ্ল্ড ২০১৯ আৰু মিছ ইউনিভাৰ্ছ ২০১৯ দুয়োখন প্ৰতিযোগিতাতে ৰাছিয়াক প্ৰতিনিধিত্ব কৰাৰ কথা আছিল; অৱশ্যে তাৰিখৰ সংঘাতৰ বাবে তেওঁ কেৱল মিছ ৱৰ্ল্ডতহে প্ৰতিযোগিতা কৰিছিল। প্ৰতিযোগিতাৰ তাৰিখ আৰু স্থান ঘোষণাৰ পলম হোৱাৰ বাবে ৰাছিয়াই মিছ ইউনিভাৰ্ছৰপৰা নাম প্ৰত্যাহাৰ কৰিছিল, যাৰ ফলত চাংকোৰ পৰিৱৰ্তে আন কাৰোবাক বিচাৰি উলিওৱা আৰু আমেৰিকাৰ ভিছা সুৰক্ষিত কৰাটো কঠিন হৈ পৰিছিল। ২০২১ চনৰ মাৰ্চ মাহত এইটো নিশ্চিত কৰা হয় যে চাংকোৱে মিছ ইউনিভাৰ্ছ ২০২০ ত ৰাছিয়াক প্ৰতিনিধিত্ব কৰিব।

## তথ্যসূত্ৰ

শ্ৰেণী:সৌন্দৰ্য প্ৰতিযোগী
পোলিনা পোপোভা

**পোলিনা আলেকজেয়েভনা পোপোভা** (ইংৰাজী: Polina Alexeyevna Popova; জন্ম: ১ জুন ১৯৯৫) এগৰাকী ৰাছিয়ান মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে **মিছ ৰাছিয়া ২০১৭**-ৰ মুকুট লাভ কৰিছিল। তেওঁ মিছ ৱৰ্ল্ড ২০১৭ প্ৰতিযোগিতাত ৰাছিয়াক প্ৰতিনিধিত্ব কৰিছিল, য’ত তেওঁ শীৰ্ষ ১০ গৰাকীৰ ভিতৰত স্থান লাভ কৰিবলৈ সক্ষম হৈছিল।

## প্ৰাৰম্ভিক জীৱন
পোপোভাৰ জন্ম হৈছিল য়েকাটেৰিনবাৰ্গ নগৰত। তেওঁ এগৰাকী মডেল হিচাপে কাম কৰে আৰু ৰাছিয়ান ভাষাৰ উপৰি তেওঁ সাৱলীলভাৱে ইংৰাজী আৰু চীনা ভাষা ক’ব পাৰে। মিছ ৰাছিয়া হোৱাৰ পূৰ্বে পোপোভাই মস্কো ষ্টেট ইউনিভাৰ্ছিটীত অধ্যয়ন কৰিছিল আৰু সাংবাদিক হোৱাৰ লক্ষ্য ৰাখিছিল।

## ব্যক্তিগত জীৱন
বিবাহৰ পূৰ্বে তেওঁৰ স্বামী তেওঁৰ প্ৰেমিক আছিল, অৱশ্যে এগৰাকী ব্যক্তিগত স্বভাৱৰ ব্যক্তি হোৱাৰ বাবে তেওঁ নিজৰ ব্যক্তিগত জীৱনৰ বিষয়ে কথা পাতিবলৈ ইচ্ছা কৰা নাছিল। ২০২০ চনৰ ১১ ফেব্ৰুৱাৰীত তেওঁলোকৰ বিবাহ সম্পন্ন হয়। ২০২০ চনৰ ২৫ মে’ত তেওঁ আলেকজেণ্ডাৰ নামৰ এটি পুত্ৰ সন্তান জন্ম দিয়ে।

## সৌন্দৰ্য প্ৰতিযোগিতা
### মিছ ৰাছিয়া ২০১৭
পোপোভাই মিছ ৰাছিয়া ২০১৭ প্ৰতিযোগিতাত স্ভাৰ্ডলভস্ক ওব্লাষ্টক প্ৰতিনিধিত্ব কৰিছিল; এয়া আছিল তেওঁৰ জীৱনৰ প্ৰথমটো সৌন্দৰ্য প্ৰতিযোগিতা। তেওঁ এই প্ৰতিযোগিতাত জয়লাভ কৰে আৰু পুৰস্কাৰ স্বৰূপে ৩,০০০,০০০ ৰাছিয়ান ৰুবল, এখন হুণ্ডাই ছলেৰিছ গাড়ী আৰু বিশ্বৰ যিকোনো বিশ্ববিদ্যালয়ত অধ্যয়ন কৰাৰ সুযোগ লাভ কৰে। এই প্ৰতিযোগিতাত মস্কোৰ ক্সেনিয়া আলেকজেণ্ড্ৰোভা আৰু বাশকোৰ্টোস্তানৰ আলবিনা আখটিয়ামোভা ক্ৰমে প্ৰথম আৰু দ্বিতীয় ৰানাৰ্ছ-আপ হয়।

### মিছ ৱৰ্ল্ড ২০১৭
পোপোভাই মিছ ৱৰ্ল্ড ২০১৭ প্ৰতিযোগিতাত ৰাছিয়াক প্ৰতিনিধিত্ব কৰিছিল আৰু শীৰ্ষ ১০ গৰাকীৰ ভিতৰত স্থান লাভ কৰিছিল।

## তথ্যসূত্ৰ

## বাহ্যিক সংযোগ
* 

শ্ৰেণী:ৰাছিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
ইউলিয়া পলিয়াচিখিনা

**ইউলিয়া চাৰ্গেয়েভনা পলিয়াচিখিনা** (ইংৰাজী: Yulia Sergeyevna Polyachikhina; জন্ম: ৬ ফেব্ৰুৱাৰী ২০০০) এগৰাকী ৰাছিয়ান মডেল আৰু সৌন্দৰ্য প্ৰতিযোগিতাৰ খিতাপধাৰী যিয়ে **মিছ ৰাছিয়া ২০১৮**-ৰ মুকুট লাভ কৰিছিল। তেওঁ মিছ ইউনিভাৰ্ছ ২০১৮ ত ৰাছিয়াক প্ৰতিনিধিত্ব কৰিছিল যদিও কোনো স্থান লাভ কৰিবলৈ সমৰ্থ নহ’ল।

## প্ৰাৰম্ভিক জীৱন
ৰাছিয়ান পিতৃ চাৰ্গেই পলিয়াচিখিন আৰু চুভাশ মাতৃ ওলগা পলিয়াচিখিনাৰ ঘৰত চেবোকচাৰীত পলিয়াচিখিনাৰ জন্ম হৈছিল। মিছ ৰাছিয়া হোৱাৰ পূৰ্বে পলিয়াচিখিনাই চুভাশ ষ্টেট ইউনিভাৰ্ছিটীত সাংবাদিকতা অধ্যয়ন কৰি আছিল। তেওঁ পেৰিছ আৰু ওছাকাত এগৰাকী পেছাদাৰী মডেল হিচাপে কাম কৰিছে।

## সৌন্দৰ্য প্ৰতিযোগিতা
পলিয়াচিখিনাই ২০১৫ চনৰ মিছ চুভাশিয়া প্ৰতিযোগিতাত অংশগ্ৰহণ কৰি প্ৰথম ৰানাৰ্ছ-আপ হৈ নিজৰ কেৰিয়াৰ আৰম্ভ কৰিছিল। পিছৰ বছৰত তেওঁ জয়ী হয় আৰু মিছ চুভাশিয়া ২০১৬ ৰ মুকুট পিন্ধিবলৈ সক্ষম হয়। ইয়াৰ পিছত তেওঁ মিছ গ্ল’ব ২০১৬ ত ৰাছিয়াক প্ৰতিনিধিত্ব কৰি শীৰ্ষ দহগৰাকীৰ ভিতৰত স্থান লাভ কৰে। পৰৱৰ্তী সময়ত পলিয়াচিখিনাই মস্কোত অনুষ্ঠিত হোৱা মিছ ৰাছিয়া ২০১৮ ত চুভাশিয়াক প্ৰতিনিধিত্ব কৰে। এই প্ৰতিযোগিতাত তেওঁ স্ভাৰ্ডলভস্ক ওব্লাষ্টৰ পোলিনা পোপোভাৰ উত্তৰাধিকাৰী হিচাপে জয়লাভ কৰে। বেলগোৰোডৰ ভায়োলেটা টিউৰ্কিনা আৰু য়াকুটিয়াৰ নাটালিয়া ষ্ট্ৰোয়েভা ক্ৰমে ৰানাৰ্ছ-আপ হয়। পুৰস্কাৰ হিচাপে তেওঁ এখন নতুন গাড়ী আৰু ৩ নিযুত ৰাছিয়ান ৰুবল লাভ কৰে। মিছ ৰাছিয়া হিচাপে তেওঁ মিছ ইউনিভাৰ্ছ ২০১৮ ত ৰাছিয়াক প্ৰতিনিধিত্ব কৰিছিল যদিও কোনো স্থান লাভ কৰিব নোৱাৰিলে।

২০১৯ চনৰ ১৩ এপ্ৰিলত পলিয়াচিখিনাই আজভৰ আলিনা চাংকোক মিছ ৰাছিয়া ২০১৯ ৰ মুকুট পিন্ধাই তেওঁৰ উত্তৰাধিকাৰী হিচাপে ঘোষণা কৰে।

## তথ্যসূত্ৰ

## বাহ্যিক সংযোগ
* মিছ ৰাছিয়াৰ আনুষ্ঠানিক ৱেবছাইট 

শ্ৰেণী:ৰাছিয়াৰ ব্যক্তি
শ্ৰেণী:মডেল
শ্ৰেণী:সৌন্দৰ্য প্ৰতিযোগী
পেট্ৰিজিয়া ফাৰ্চি

**পেট্ৰিজিয়া ফাৰ্চি** এগৰাকী ইটালীৰ বিজ্ঞানী আৰু হেপাট’লজিষ্ট। নেচনেল ইনষ্টিটিউট অৱ এলাৰ্জী এণ্ড ইনফেকচিয়েছ ডিজিজৰ হেপাটিক পেথ’জেনেছিছ বিভাগৰ মুৰব্বী। ফাৰ্চিয়ে যকৃতৰ ৰোগৰ ক্ষেত্ৰত বিশেষকৈ তীব্ৰ আৰু দীৰ্ঘদিনীয়া ভাইৰাছৰ হেপাটাইটিছৰ ৰোগজন্মৰ অধ্যয়নত অনুবাদমূলক গৱেষণা কৰি আহিছে। ইয়াৰ পূৰ্বে তেওঁ চিকিৎসা বিজ্ঞানৰ পূৰ্ণ অধ্যাপিকা আৰু লিভাৰ ইউনিট আৰু কেগ্লিয়াৰী বিশ্ববিদ্যালয়ৰ গেষ্ট্ৰ’এণ্টেৰ’লজীৰ স্নাতকোত্তৰ বিদ্যালয়ৰ পৰিচালক আছিল। 

## শিক্ষা
ফাৰ্চিয়ে কেগ্লিয়াৰী বিশ্ববিদ্যালয়ৰপৰা এম ডি ডিগ্ৰী লাভ কৰে আৰু তাৰ পিছত একেখন বিশ্ববিদ্যালয়তে সংক্ৰামক ৰোগ আৰু গেষ্ট্ৰ’এণ্টেৰ’লজীৰ ব’ৰ্ডৰ প্ৰমাণিত বিশেষজ্ঞ হয়। টুৰিনৰ মলিনেট হাস্পতালৰ গেষ্ট্ৰ’এণ্টেৰ’লজী বিভাগত মাৰিঅ’ ৰিজেট্টোৰ অধীনত আৰু ৰয়েল ফ্ৰী হাস্পতাল স্কুল অৱ মেডিচিনৰ চিকিৎসা বিভাগত শ্বিলা শ্বাৰ্লকৰ অধীনত প্ৰশিক্ষণ লাভ কৰে।

## কেৰিয়াৰ
১৯৮৯ চনত ফাৰ্চিয়ে নেচনেল ইনষ্টিটিউট অৱ এলাৰ্জী এণ্ড ইনফেকচিয়েছ ডিজিজ (এন আই আই ডি) লেবৰেটৰী অৱ ইনফেকচিয়েছ ডিজিজ (এল আই ডি)ৰ ৰবাৰ্ট এইচ পাৰ্চেলৰ পৰীক্ষাগাৰত ভ্ৰমণকাৰী বিজ্ঞানী হিচাপে যোগদান কৰে। ১৯৯২ চনত তেওঁ চিকিৎসা বিজ্ঞানৰ সহযোগী অধ্যাপিকা আৰু ২০০০ চনত চিকিৎসা বিজ্ঞানৰ পূৰ্ণ অধ্যাপিকা আৰু লিভাৰ ইউনিট আৰু কেগ্লিয়াৰী বিশ্ববিদ্যালয়ৰ গেষ্ট্ৰ’এণ্টেৰ’লজীৰ স্নাতকোত্তৰ বিদ্যালয়ৰ পৰিচালক হয়। ২০০৭ চনত তেওঁ এল আই ডিলৈ উভতি আহে আৰু ২০১০ চনত তেওঁ হেপাটিক পেথ'জেনেছিছ অংশৰ মুৰব্বী হয়।

এন আই এ আই ডিত ফাৰ্চিয়ে যকৃতৰ ৰোগৰ ক্ষেত্ৰত বিশেষকৈ তীব্ৰ আৰু দীৰ্ঘদিনীয়া ভাইৰাছৰ হেপাটাইটিছৰ ৰোগজন্মৰ অধ্যয়নত অনুবাদমূলক গৱেষণা কৰে। লিভাৰ ফাইব্ৰ'ছিছৰ অগ্ৰগতি আৰু ৰিগ্ৰেছনৰ আণৱিক ব্যৱস্থা, হেপাটোচেলুলাৰ কাৰ্চিনোমাৰ ৰোগজন্মত লিভাৰ চিৰ’ছিছৰ ভূমিকা, হেপাটাইটিছ চি ভাইৰাছ (HCV) সংক্ৰমণ প্ৰতিৰোধ আৰু নিয়ন্ত্ৰণত নিষ্ক্ৰিয়কৰণ এণ্টিব’ডিৰ ভূমিকা, এইচ চি ভিৰ বিৱৰ্তন আৰু ক্লিনিকেল ফলাফল আৰু নতুন হেপাটাইটিছ এজেণ্টৰ সন্ধানৰ বিষয়েও তেওঁ অনুসন্ধান কৰে।
## তথ্যসূত্ৰ

শ্ৰেণী:চিকিৎসাবিদ